qundao/data-zh-poetry huggingface dataset:
骊山有感二首·其二
作者：伊喇霖
朝代：金
体裁：七言绝句

山下惊飞烈火灰，山头犹弄紫金杯。梦回未奏梨园曲，卧听吟风阿滥堆。
学古体
作者：侯册
朝代：金

桐风吹月乌啼井，蟾波湿露沉云影。素丝牵玉转泉华，美人睡觉燕支冷。银钩挂帘北窗晓，翠鬟临镜双鸾小。黄衫少年望不来，寂寂庭阶满春草。
寒食
作者：侯册
朝代：金

交游零落叶辞柯，岁月峥嵘马注坡。燕子不来寒食过，满城风雨落红多。
昨朝
作者：侯册
朝代：金

昨朝已作春归辞，今日还成送客诗。客子春光俱不见，落花寂寂闭门时。
楚宫
作者：侯册
朝代：金

离宫楼阁与天通，暮雨朝云入梦中。回首旧时歌舞地，女萝山鬼泣秋风。
醉中
作者：侯册
朝代：金

烂醉归来驴失脚，破靴指天冠倒卓。起来白眼望青天，狂气峥嵘无处著。陶潜止酒意有在，餔糟醊醨良未害。君看谢奕对桓温，得失老兵何足怪。螟蛉蜾蠃待二豪，饮中宁有山家涛。平明径访陈惊坐，相对春风把蟹螯。
一剪梅
作者：侯善渊
朝代：金
体裁：词

出俗轻枝翠嫩长。不比松筠，独耐风霜。岁寒心以表嘉祥。小蕾初生，压尽群芳。勿遣娉婷越粉墙。尽任桓伊，品弄何妨。天然姿秀坼□黄。绝艳清奇，一剪梅香。
一剪梅·一个尘劳一个忙
作者：侯善渊
朝代：金
体裁：词

一个尘劳一个忙。一自别离，一得真常。一天精秀一天凉。一点清光。一带凝阳。一气相交一气张。一结神丹，一命延长。一灵透入一云房。一对金童，一引仙乡。
一叶舟
作者：侯善渊
朝代：金
体裁：词

万象冲开寥廓。元气混然虚托。海月晏晶金。照天心。睫外威神辉豁。冰体雪肌绰约。稳稳过琼琳。上瑶岑。
一叶舟
作者：侯善渊
朝代：金
体裁：词

不觉形躯衰老。受尽许多萦恼。谁肯死前休。苦贪求。识破修行早早。认取自家珍宝。珍宝价无酬。永存留。
一叶舟
作者：侯善渊
朝代：金
体裁：词

大道孤然独立。善用本元辙迹。寰海好云游。玩清秋。月色扶空澄瑞，微现桂红轻翠。嘉景最奇幽。赛瀛洲。
一叶舟
作者：侯善渊
朝代：金
体裁：词

大道本无一物。遍纳十方充塞。无外亦无心。不容针。要见阐开清目。认得本元虚谷。非浅亦非深。满壶金。
一叶舟
作者：侯善渊
朝代：金
体裁：词

摆脱尘情冤业。此是利名休歇。清净谨威仪。宴瑶池。水静澄澄冰洁。显焕碧潭秋月。月里悟丹枝。性光辉。
一叶舟
作者：侯善渊
朝代：金
体裁：词

海底凝珠鲜洁。天上莹然清绝。中道太虚宽。滚神丹。光胜一轮秋月。照鉴本无圆缺。清爽逼人寒。透琅玕。
一叶舟
作者：侯善渊
朝代：金
体裁：词

照海凝珠光灿。贵贱不分弹雀。可惜本来珍。污泥津。认取勿令差错。莹净免繁萦缚。决正出嚣尘。玩长春。
一叶舟
作者：侯善渊
朝代：金
体裁：词

运动一阳初出。照破太空微密。万象总潜形。炫然明。凝化鼎中灵质。丹就刹那功毕。仙子上云英。玩蓬瀛。
一叶舟
作者：侯善渊
朝代：金
体裁：词

道契希夷恍惚，辩正其中有物。物物自然通。尽包容。月白风清满目。宝篆玲珑馥郁。寥落遍精空。有无中。
一叶舟
作者：侯善渊
朝代：金
体裁：词

顶笠披莎归去。渐入芦花深处。绿岸缆渔舟。钓纶收。轻泛壶中一味。野鹤孤云相济。横管韵清幽。乐无愁。
一叶舟
作者：侯善渊
朝代：金
体裁：古风

颠倒一阳初起。万化混元同体。光灿射瑶宫。满堂红。了正圆明开启。上下贯穿无底。天地悉空皆空。太玄中。
上平西
作者：侯善渊
朝代：金
体裁：词

启玄精，明真气，洞元中。间日魂月魄相融。内分三色，混然一体若芙蓉。玉辰圆鉴，瑞云浮、光射瑶宫。散阴氛，凝纯粹，归神化，运灵空。象悬明，灿耀玲珑。中天游奕，郁罗霄景玉音清。绛节霓旌，捧琼舆、宝梵仙风。
上平西·启玄精
作者：侯善渊
朝代：金

启玄精，明真＊，洞元中。间日魂月魄相融。内分三色，混然一体若芙蓉。玉辰圆鉴，瑞云浮、光射瑶宫。散阴氛，凝纯粹，归神化，运灵空。象悬明，灿耀玲珑。中天游奕，郁罗霄景玉音清。绛节霓旌，捧琼舆、
使牛子
作者：侯善渊
朝代：金
体裁：词

精亏魄散游漾。把天真、变成虚妄。逐境性昏沉，苦海忙忙任流浪。前程路险如何向。劝汝等、早修无上。无上遍知明，明照离数焕师旷。
减字木兰花
作者：侯善渊
朝代：金
体裁：词

五行四象。戊己攒盈如何样。黑水红云。白马背牛两下分。金车宝辇。大道夷然烹玉线。碾路如银。搬载婴儿出世尘。
减字木兰花
作者：侯善渊
朝代：金
体裁：词

今生不悟。指望来生何处去。六道交加。一步危亡永劫差。君还识破。尘世般般都打过。云水逍遥。稳泛虚舟物外漂。
减字木兰花
作者：侯善渊
朝代：金
体裁：词

初心奉道。谨守精严光返照。元始扶真。真物相生恍惚中。凝空落落。明月清风相倚托。达彼无忧。回首烟霞物外游。
减字木兰花
作者：侯善渊
朝代：金
体裁：词

无情苦海。壤壤众生由贪爱。争似余家。寂寞林泉别世华。颐真养浩。肌肉冰清如玉貌。出入无间。绰约随风飘上天。
减字木兰花
作者：侯善渊
朝代：金
体裁：词

浮生苦恼。尘世忙忙何日了。一旦无常。福致他人业自当。君还省悟。弃舍冤亲寻出路。万事都休。性命之中子细搜。
减字木兰花
作者：侯善渊
朝代：金
体裁：词

深根固蒂。天宝流霞光满济。返照连天。冉冉程程玄又玄。无生无灭。湛湛孤然明皎洁。昕散云寥。点破清虚上九霄。
减字木兰花
作者：侯善渊
朝代：金
体裁：词

秋风浩浩，极目霞琳澄瑞绕。隔岸芦花。隐映烟笼三两家。天真秀郁。谪降寰中光满室。保佑千春。朱顶青松延寿同。
减字木兰花·今生不悟
作者：侯善渊
朝代：金

今生不悟。指望来生何处去。六道交加。一步铖亡永＊差。君还识破。尘世般般都打过。云水逍遥。稳泛虚舟物外漂。
减字木兰花·功名富贵
作者：侯善渊
朝代：金
体裁：词

功名富贵。致使沉沦空手去。改面回头。一失人身永劫休。归纯返朴。背境涤尘真正觉。一颗圆光。焕焕煌煌入大方。
减字木兰花·居家学道
作者：侯善渊
朝代：金
体裁：词

居家学道。两事不成担阁了。欲要修真。不染浮华半点尘。虚心实腹。只此登仙真轨则。功满朝元。金阙寥阳化羽仙。
减字木兰花·淫声美色
作者：侯善渊
朝代：金
体裁：词

淫声美色。底死谩生难弃舍。艳态娇妻。儿女恩情总送伊。除情去欲。惜气存神如珠玉。一点精金。失了难为复再寻。
南乡子
作者：侯善渊
朝代：金
体裁：词

咄这丑形骸。臭秽蛆虫塞满怀。地水火风虚积聚，沉埋。类我平生惹祸灾。欲免死生催。莫执凡躯作圣胎。保炼琅膏凝结处，成胚。沐浴婴儿坐宝台。
南乡子
作者：侯善渊
朝代：金
体裁：词

大道本无为。内外恬然处妙机。寂静清虚真有味，扬眉。冷淡灵光处处辉。绰约好容仪。坐卧行居左右随。翼御中天成玉象，无疑。位列南宫现紫微。
南乡子
作者：侯善渊
朝代：金
体裁：词

易遘自然轩。轩外清华混物鲜。秀岭连云飞宇角，灵泉。柳岸烟波接远川。德士隐幽玄。玄览涤除物自捐。内适虚坛真有趣，龙涎。宝篆轻浮弄素弦。
南乡子
作者：侯善渊
朝代：金
体裁：词

潇洒古音庭。独坐榰颐看道经。玄览涤除尘事冗，安宁。一洗机心耳目醒。恬淡冷清清。一炷名香满院馨。门外不知谁到此，珰玎。风顺微闻玉佩声。
南乡子
作者：侯善渊
朝代：金
体裁：词

独坐看黄庭。始觉身心内外明。莹静不交尘事恼，心澄。固养灵源彻底清。轻泛雪花烹。寰宇空浮瑞气生。云绽霜天明月照，相迎。一颗灵砂逆上行。
南乡子
作者：侯善渊
朝代：金
体裁：词

祖道密相传。得兔亡蹄守自然。眼界宽舒明太易，纯乾。日灿精华物自鲜。恍惚遍三千。预觉陵溪任变迁。海底浪翻龙出水，冲玄。迸彩神光上九天。
南乡子
作者：侯善渊
朝代：金
体裁：词

祖道暗相传。始信宗风合自然。动静有无宾主穆，坤乾。上下周流日月鲜。光奕满三千。透骨灵华永不迁。空里结成真玉象，升天。宝易童儿执素玄。
南柯子
作者：侯善渊
朝代：金
体裁：词

不晓身中宝，宁知物外篇。不通真教乱狂颠。指望蓬莱，仰卧摸青天。欲识铅中汞，须知汞里铅。两般颠倒自如然。放出灵飞，空外舞胎仙。
南柯子
作者：侯善渊
朝代：金
体裁：词

决列心清操，真刚志气真。超然不落断常坑。眼界宽舒，焕焕照华清。锦绣乾坤莹，玲珑世界明。澄澄虚璧顿圆成。蜕壳精暚，一点碧天星。
南柯子
作者：侯善渊
朝代：金
体裁：词

凤去飞还远，鹤随翼羽皋。石中隐玉蛤珠韬。木长沉丁，草秀紫芝苗。兽变狮麟象，蛇渝化海蛟。鱼分水谷变鲸鳌。人道相通，云步越丹霄。
南柯子
作者：侯善渊
朝代：金
体裁：词

厌静曾居市，嫌喧却住山。通真何处不清闲。内外逍遥，不备利名攀。蜕质空中显，忘形物外观。二神凝素出阳关。鹤性佻佻，一去古长安。
南柯子
作者：侯善渊
朝代：金
体裁：词

坐看华胥景，神游玩宝方。一双童子抱龙光。焕焕煌煌，撮聚入中央。产出灵仙子，功成入帝乡。玉霄榜上应科场。夺取仙标，宝洞执圭璋。
南柯子
作者：侯善渊
朝代：金
体裁：词

欲问修真理，君还会得么。鲸鹏出海透星罗。夜宿蟾宫，飞上桂枝柯。吉善灵禽少，凶邪怪鹏多。一群一队谩蹉跎。荆棘为巢，不见凤凰窠。
南柯子
作者：侯善渊
朝代：金
体裁：词

瞬目迷千劫，扬眉隔万山。一真分瑞出双关。混入华元，到此有何难。隳质飞金翼，凝阳透玉环。惺然洗觉梦魂间。云去无心，物外独清闲。
南柯子
作者：侯善渊
朝代：金
体裁：词

踏破尘劳网，冲天志决贞。手中持剑转环睛。日耀争光，睒烁莹天明。觉海千寻底，灵波万里倾。群魔消散鬼神惊。点化纯阳，永永住蓬瀛。
南柯子·匹配阴阳理
作者：侯善渊
朝代：金
体裁：词

匹配阴阳理，婴公伴细腰。调和铅汞要终朝。水底金精，移入火中烧。炼就通神剑，修成智慧刀。降龙伏虎斩邪妖。夜吐光芒，谁敢语声高。
南柯子·大道亲之远
作者：侯善渊
朝代：金
体裁：词

大道亲之远，玄机退未疏。太虚凝秀自如如。一派灵源，潋滟贯从初。北海鸾渝黑，南山凤染朱。翱翔云外出虚无。日月交光，夺取夜明珠。
南柯子·太上玄元祖
作者：侯善渊
朝代：金
体裁：词

太上玄元祖，生居浩劫先。首初传教五千言。演正无疑，谁晓此幽玄。尽吃迷心药，谁餐续命丹。邪门曲教自缠绵。死堕阴囚，永劫镇黄泉。
南柯子·未悟千般有
作者：侯善渊
朝代：金
体裁：词

未悟千般有，心开一物无。有无争觉顿清虚。混内倾阳，一点透灵乌。瑞气盘金鼎，祥烟玩玉壶。玉壶金鼎炼神珠。光灿流霞，冉冉上天吴。
南柯子·炼质心猿退
作者：侯善渊
朝代：金
体裁：词

炼质心猿退，焚真意马疏。一灵圆觉顿真如。洞达渊玄，光鉴照元初。坎虎形如玉，离龙色似珠。云奔电激贯虚无。霹雳峥嵘，舞弄戏玄珠。
南柯子·雨过春将晚
作者：侯善渊
朝代：金
体裁：词

雨过春将晚，风来又早秋。百年光景转头休。富贵荣华，浑似水中沤。劝汝修身早，玄门志意搜。勿交尘事系心头。秘息三田，莫遣贼人偷。
唐多令
作者：侯善渊
朝代：金
体裁：词

休恁苦争儸。人生得几何。奈百年、有似南柯。富贵功名俱遂意，难免死生磨。也啰。随分养天和。阳生满鼎多。内烹煎、凝结灵波。炼就金丹光透体，混一气，贯娑婆。也啰。
四犯令
作者：侯善渊
朝代：金
体裁：词

一点皎然冰玉洁。浩劫无生灭。跨古腾今无暂歇。遍极目，真空摄。此法方知通妙诀。玄理人难别。两路曹溪分关节。映水照，天空月。
四犯令
作者：侯善渊
朝代：金
体裁：词

假里寻真真本别。慧照寥天彻。莹日晶空灵光摄。印碧落，凝翠色。达此心开通妙诀。物我俱休歇。无了了时离生灭。应别有，长天月。
声声慢
作者：侯善渊
朝代：金
体裁：词

元初一性，甚处安排。虚无恍惚中来。受气成形，父精母血凝胚。迤逦胎完降诞，未成能、长大情乖。自作坏，向途中役役，慢惹尘埃。虚使一生颠倒，昧天然至宝，万古沉埋。若悟生前，通玄鼎裂心开。混日凝阳纯秀，聚五方、霞彩曛回。玉辰显，便忘形遗照，直御瑶台。
声声慢
作者：侯善渊
朝代：金
体裁：词

光阴迅速，暑往寒来，俄然又报新年。物换形移，都被暗里催残。谁省人人越旧，改青春、皓发苍颜。虚过了，似落花飞絮，逝水无边。若也回光返照，运灵枢一撞，击碎双关。耀海玄珠，晞煌焰接昆山。宝性因明贯体，换凡躯、养就仙丹。玉辰显，向中天游奕，物外翛然。
声声慢
作者：侯善渊
朝代：金
体裁：词

凿开混沌，撞透昆仑。斗柄斡转天轮。曲岸乌蟾，交腾走魄飞魂。汞鼎铅炉赫奕，炼金精、木液朱辰。星光显，散中元一气，万国霞絪。莹静清无尘翳，振山川林苑，万□璘璘。高下无殊，缅平一色精纯。对面料斯孰悟，谩徒劳、背觉合尘。休嗔道，似盲夫摸象，误失天真。
声声慢
作者：侯善渊
朝代：金
体裁：词

忙郎痴呆，不识人抬。狂图捏怪胡来。执戆无智，空恁乱觅胡猜。口急虚脾厮□，斗无明、驰骋奇乖。强作坏，把他人障闭，自己沉埋。若悟天机指诀，叩玄关一击，宝洞门开。玉姹金婴出入，左右相偎。自然阴阳匹配，向空中、产个仙胎。真人显，越鳌宫日殿，恣意徘徊。
声声慢
作者：侯善渊
朝代：金
体裁：词

贤愚间异，曲直丛林，清浊事急难分。多少无知，开口信意胡荤。鹓□呼为斥鴳，把灵椿、唤作朝菌。便假饶，是随何陆贾，辩正无门。牛缺谩施仁义，想肩吾锁目，自昧天真。摸象盲夫，昼夜晓甚明昏。玉罄权为煮料，把瑚琏、假作齑盆。最苦处，爨瑶琴烹羽，误杀麒麟。
声声慢
作者：侯善渊
朝代：金
体裁：词

韶光迅速，似蚁循环。往复不断相连。过了一岁，不觉又早一年。忽然无常限到，向前程、着是推延。修行事，道他人有分，自己无缘。若也回头省悟，弃功名富贵，物外翛然。保养元精，玉炉片雪烹煎。恍惚乾坤莹彻，灿玲珑、日耀辉鲜。三光秀，混一灵真性，送上瑶天。
声声慢·人心刚硬
作者：侯善渊
朝代：金
体裁：词

人心刚硬，不肯回头。深沉苦海淹留。酒色财气不舍，甚日方休。闻早寻归出路，乐陶陶、云水闲游。无萦系，也无烦无恼，无喜无愁。渐入清凉活计，抱天真纯粹，一气和柔。配合铅霜，摄化鼎中频收。迤逦金丹，结就后，功成夺起仙俦。堪归去，跨鸾鹤，升入紫府瀛洲。
声声慢·公邻烟水
作者：侯善渊
朝代：金
体裁：词

公邻烟水，我弊嵩峰。天涯杳隔难通。悟理非遥，目前不二清风。宝月孤高洞鉴，印千潭、普照玄洞。无彼我，混华元仙景，一体真空。如此知心志友，更何须贡马，驿路尘红。念某形疲，不须远远相躬。稽首同流勿罪，施宽慈、意莫忡悦。开青眼，用神光体入，不动之宗。
声声慢·刚强柔弱
作者：侯善渊
朝代：金
体裁：词

刚强柔弱，善恶分明，天地报应不同。滥浊荣家，贞烈志德长贫。清净无为妙道，被愚徒、返谤邪门。怎理会，见修真上士，有若雠人。高道猜为贼盗，把凶顽小辈，却做贤人。马饰衣襟，具礼晓甚卑尊。大家学些打懂，也胡来、讲甚人偷。抹截了，换云袍簪髻，搭个头巾。
声声慢·心浮易动
作者：侯善渊
朝代：金
体裁：词

心浮易动，熟景难忘。驱驰镇日忙忙。已过中年，有若日暮之光。恰如残灯怕晓，似风飘、败叶凋黄。最苦处，叹星移物换，人被无常。识破寻归出路，向玄门恳切，讨论仙方。付汝亲传，宁心静室消详。拟拭冰台莹彻，现神光、混入灵阳。圆明显得，长生久视，永劫安康。
声声慢·忙郎痴＊
作者：侯善渊
朝代：金

忙郎痴＊，不识人抬。狂图捏怪胡来。执戆无智，空恁乱觅胡猜。口急虚脾厮＊，斗无明、驰骋奇乖。强作坏，把他人障闭，自己沉埋。若悟天机指诀，叩玄关一击，宝洞门开。玉姹金婴出入，左右相偎。自然阴阳匹配，向空中、产个仙胎。真人显，越鳌宫日殿，恣意徘徊。
夜行船
作者：侯善渊
朝代：金
体裁：词

□雪囊中无俗物。恣疏慵、有谁拘束。不患虚名，无荣无辱。佻佻几人相逐。独坐弦歌卮盈醁。昂簪看、断云相续。池上游龟，洞前行鹤，风月水山松竹。
夜行船
作者：侯善渊
朝代：金
体裁：词

可惜芳年穷妙理。中途滞、教门无主。道院凄凉，故人疏淡，那更暮天愁雨。块坐宾横空无语。赤心诉、有谁知委。拂袖归山，碧溪深处，说与落花流水。
夜行船
作者：侯善渊
朝代：金
体裁：词

虎绕天罡吞凤尾。火轮转艮山初起。注鼎炎炎，烹煎神水。交泰地精天髓。炼就纯阳丹贯体。换凡躯以别尘世。鹤驾匆匆，相从仙侣，朝现玉清元始。
夜行船
作者：侯善渊
朝代：金
体裁：词

设誓明言衷肠话。弃般般物情俱舍。心口相违，不分真假。把玄门返成功价。纵意为非难劝化。业深大罪愆无舍。寒夜风刀，鬼神牵惹，相汝怎生不怕。
太平令
作者：侯善渊
朝代：金
体裁：曲

芝堂无事启丹经。香烟袅，慧灯明。声和流玉音清。云收绝雾敛，眄平一色瑶池净。洞天玄照瑞光凝。分明见，豁然惺。回眸返入道圆成。便忘形羽化，虚皇付我天符令。
如梦令
作者：侯善渊
朝代：金
体裁：词

地水火风四大。为你百端为害。逐便各别离，遣我法身轻快。自在。自在。摄化超灵三界。
如梦令
作者：侯善渊
朝代：金
体裁：词

愁以碧溪南岸。流水落花无限。回首带晴烟，道侣看看不见。长叹。长叹。一叶风舟轻泛。
如梦令
作者：侯善渊
朝代：金
体裁：词

慷慨男儿洁列。除此一无分别。孤月镇长圆，混入碧潭澄彻。凝结。凝结。清胜玉壶冰雪。
如梦令
作者：侯善渊
朝代：金
体裁：词

故友全无一信。独坐古岩谁问。回首返江乡，散瑞漂萍相近。愁恨。愁恨。一叶风帆轻送。
小重山
作者：侯善渊
朝代：金
体裁：词

阴阳颠倒一声雷。忽然惊睡觉，梦中回。迷云拂尽慧光开。随风去，抱个日头来。温养结仙胎。空中明显现，越灵台。四维上下看蓬莱。堪归玉洞作仙才。
归来曲
作者：侯善渊
朝代：金
体裁：古风

修真理，何在斗禅机。广念葛藤空厮□，多参功案总虚脾。争似悟无为。开道眼，一性出昏迷。竹密不妨流水过，山高难碍白云飞。升上紫霄微。
归来曲
作者：侯善渊
朝代：金
体裁：古风

修行事，割爱断攀缘。身净心清明道眼，内持无漏气神全。真汞炼真铅。安炉鼎，进火任烹煎。款款捞来捶作片，团团结就宝珠圆。身外化飞仙。
归来曲
作者：侯善渊
朝代：金
体裁：古风

忘俗念，万类悉皆空。欹枕宵眠游梦断，半窗明月一帘风。迤逦觉朦胧。披衣坐，照见本来容。静室生白冲浩气，虚堂祥瑞现神功。光射玉壶中。
归来曲
作者：侯善渊
朝代：金
体裁：古风

真常道，日用遍三千。大则包罗天地外，小周沙芥亦如然。物物尽通玄。威神力，混里任循环。撞破虚空七八片，明珠滚出海鳌边。光接焰魔天。
归来曲
作者：侯善渊
朝代：金
体裁：古风

虚无道，元气自相和。玄览涤除贤士少，合尘背觉俗徒多。终日谩蹉跎。开法眼，一性贯娑婆。莹净净如秋月冷，冰清清似泛琼波。浇溉润灵柯。
归来曲
作者：侯善渊
朝代：金
体裁：古风

长生道，日用在虚无。一气初分明动静，三才应化见沈浮。玉兔趁灵乌。轰宇宙，一撞出昏衢。光射三山白虎额，焰飞两道赤龙须。照见夜明珠。
惜奴娇
作者：侯善渊
朝代：金
体裁：词

猛悟回头，把尘事都忘了。急收心、速归大道。空里寻真，向无中传明教。最好。现丹华，回光返照。探□精微，表天奕幽深奥。明内外、浮沉颠倒。一气双关，混百神，分三要。玄妙。瑞云扶，玉辰容貌。
捣练子
作者：侯善渊
朝代：金
体裁：词

休论道，莫参禅。无为清净好因缘。悟玄之，玄又玄。修正觉，夺仙权。威眸阐奕玩丹天。五灵飞，易羽仙。
捣练子
作者：侯善渊
朝代：金
体裁：词

修行事，谨推寻。无生无灭道相任。易晴空，识本心。明动静，定浮沉。玉婴常守满壶金。彩霞辉，散宝岑。
捣练子
作者：侯善渊
朝代：金
体裁：词

明宗祖，悟真禅。灵光一点出先天。易苍丹，□素玄。澄瑞秀，满山川。霜天风息自凝然。散琼花，宝桂圆。
捣练子
作者：侯善渊
朝代：金
体裁：词

眉底眼，眼中精。精光辉辉好惺惺。现圆通，物外明。朝上帝，绕天庭。月华峰畔玩云英。会金童，现玉清。
捣练子
作者：侯善渊
朝代：金
体裁：词

真藏假，假藏真。释然独体绝疏亲。混元中，无我人。神通道，道通神。澄澄虚璧若冰轮。辗天河，出六尘。
捣练子
作者：侯善渊
朝代：金
体裁：词

真铅汞，坎和离。两般颠倒自相宜。炼金丹，耀日辉。通玄妙，得幽微。姹婴常把虎龙骑。上仙都，合圣机。
捣练子
作者：侯善渊
朝代：金
体裁：词

说金翁，论黄婆。自然匹配炼冲和。铸红砂，满鼎多。神光显，照天河。胎光一点出洪波。现三清，上大罗。
捣练子
作者：侯善渊
朝代：金
体裁：词

这头起，那头行。面门出入任纵横。现天光，一点星。真实相，本无形。无形之体自然明。现寥阳，入大成。
摊破南乡子
作者：侯善渊
朝代：金
体裁：词

力与命相讥。凭实见，谁是谁非。北宫曾谒西门氏，须知东郭，诚言信美，养拙何疑。俗辈匪能知。启贤英、与我同规。乐天知命随缘过，他年功满，神霄旧路，有约仙期。
摊破南乡子
作者：侯善渊
朝代：金
体裁：词

嗟恨这形骸。百般做、纽捏狂乖。如今省也寻归路，冰清玉洁，昂霄峻鄂，奚失俗崖。心静若冰台。灵光莹、不梁纤埃。厥然别有真奇妙，聤晟合璧，升玄羽化，脱下凡胎。
望远行
作者：侯善渊
朝代：金
体裁：词

太玄妙诀。悟来不须言说。心地豁然开觉。清凉内通彻。透五蕴山头，现出霜天皓月。照千古分明，无圆缺。赤子琳宫歇。敏把丹枝折。玩长春景界洞鉴离生灭。向无阴树下，独坐逍遥静绝。听无弦曲调，于中别。
杨柳枝·偃息团＊玩宝窥
作者：侯善渊
朝代：金

偃息团＊玩宝窥。目无疵。涤除玄览似婴儿。正容仪。欲问今宵何处也。赴仙期。满船空载月明归。上瑶池。
杨柳枝·鹤性＊＊望远攀
作者：侯善渊
朝代：金

鹤性＊＊望远攀。过潼关。秋深雨霁乍衣单。水云寒。争忍昔年名利染，早回还。夕阳村落杏＊间。望家山。
棹棹楫
作者：侯善渊
朝代：金
体裁：古风

玄溟精心从初末。罔象恢恢司善恶。暗察无私非失过。真与假，会尽都小可。存亡得失由人作。但向玄门无令错。退隐林泉谁与个。俗情无，青山绿水我。
棹棹楫
作者：侯善渊
朝代：金
体裁：古风

锐出玄精终宵末。阳焰瑛华祛妖恶。宝梵晶空通照过。丹风秀，万灵无不可。自然妙用无为作。结角罗纹勿差错。朋俦那里全无个。说与呵。清风明月我。
武陵春
作者：侯善渊
朝代：金
体裁：词

一叶梧桐窗外落，金菊出疏篱。策杖昂簪信步移。迷我曲江池。鹤驾匆匆归旧路，回首赴仙期。云映青童笑问伊。家住五陵溪。
武陵春
作者：侯善渊
朝代：金
体裁：词

太上混元真一气，莹净若琼琚。清腾白云不卷舒。明见有中无。冷淡灵光空荡漾，变现总无拘。上下周流出六虚。一颗夜明珠。
江月晃重山
作者：侯善渊
朝代：金
体裁：词

斗柄指回一性，璇玑斡转双关。滔天洪浪雪华翻。中秋夜，江月晃重山。独步上星坛。剑光横宇角，逼人寒。五灵仙子抱青鸾。飞入华胥阆苑。
江神子·丹华虚托假形骸
作者：侯善渊
朝代：金
体裁：词

丹华虚托假形骸。久沈埋。惹非灾。冗冗蜉蝣，都被死生催。顿觉悟知亡彼我，任空色，眼中来。海底金乌初出现，碧天开。绝纤埃。密布天光，光奕面前回。交灿瑞童颜胜玉，似雪映。一枝梅。
沁园春
作者：侯善渊
朝代：金
体裁：词

世累尘情，镇日昏沉，何时尽期。被利名财色，相牵系，把天真昧却，一向愚痴。好女娇儿，金枷玉杻，锁绊缠绵没改移。憨痴汉，积无边恶业，限到推谁。酆都摄问无词。奈往日愆尤报应随。受刀山剑树，寒冰凛冽，镬汤碓捣，鬼栲残尸。万死千生，难为出路，永堕幽冥无尽时。轮回处，换人身，戴双角尾毛皮。
沁园春
作者：侯善渊
朝代：金
体裁：词

养浩颐神，离欲澄虚，物外定观。见玉关倾落，霜千点聚，碧岩漂渺，雪降团团。混内豁然，空中有象，天地相交四兽攒。前朱引，后玄随左右，虎绕龙蟠。黄宫捧出神丹。遇此物疵盲法体安。使蛇吞一粒，成龙变翼，鵸鵌达者，立化祥鸾。点铁成金，回骸起死，梼杌逢之返降檀。君知否，上登仙入圣，不足为难。
沁园春
作者：侯善渊
朝代：金
体裁：词

剖判初分，一变潜龙，混开二仪。见日精月髓，凝铅结汞，阴阳返复，虎跃龙飞。否泰相交，屯蒙复卦，易象还亢出坎离。纯精粹，焕童蒙奕羽，璺化瑆微。大哉至道真奇。又谁肯将心复旧闾。镇地鳌、托出苍穹巨，际嵋山横秀，孤月澄辉。海净天空，飞尘不到，爽气神清绝妙机。通真路，换凡躯绰约，顺风而归。
沁园春
作者：侯善渊
朝代：金
体裁：词

启诉芳年，猛悟回头，纵情任真。弃父娘兄嫂，妻男侄女，孤云野鹤，二十馀春。风瑞漂萍，随方安分，一任交人笑我慵。君休怪，厌浮生虚矫，省悟前身。明知相外元神。灿宝净无瑕绝点尘。易四时乘驭，指天为盖，地权为载，日月为轮。辗破星河，冲开牛斗，聚散浮空五色云。通三界，现虚皇圣祖，元始天尊。
沁园春
作者：侯善渊
朝代：金
体裁：词

堪叹浮生，甚逐景随情，物物总拘。便拚身弃命，图贪富贵，盈仓满库，毕竟何如。蜗角声名，蝇头利赂，使作狂心一向遇。堪嗟处，似扬糠眯眼，慕萑抛珠。移真埋没荒芜。缀可欲蒙盲道德疏。自背真取妄，生颠倒，向前程路崄，举步差殊。劝汝回头，斩钉截铁，做个坚刚大丈夫。挥神剑，劈恩山粉碎，认取琨峿。
沁园春
作者：侯善渊
朝代：金
体裁：词

处世为人，德重恩深，莫过二亲。始怀胎十月，三年乳哺，回乾就湿，多少辛勤。长大成人，心生五眼，外姓调唆各令门。谁省悟，似鸱枭□□，报应因巡。休休枉恁劳神。更莫忘当初怀哺恩。念灵乌返报，寒猿避箭，诚心孝敬，何况为人。诸事不违，顺承颜色，饮膳寒温时用均。存终始，道光于四海，德插清淳。
沁园春
作者：侯善渊
朝代：金
体裁：词

混沌之中，恍惚存亡，何所运为。自初分天地，三才应化，山川华丽，秀野兰芝。日月鲜明，移神显焕，洞晓阴阳合圣机。通爻象，离龙坎虎，二兽相持。山头雾锁寒溪。震霹雳、峥嵘聒太微。泻银河一派，珠千颗，泛冷波潋滟，光照华池。撮聚还源，收归鼎进，火候烹煎子午时。丹砂就，点形神永固，保命无衰。
沁园春
作者：侯善渊
朝代：金
体裁：词

道德阴符，宝藏灵文，贤圣尽钦。论杳冥恍惚，精微至道，有无升降，动静浮沉。六洞飞玄，三宫妙化，繟匹双关两间侵。明虚谷，大无穷无测，非浅非深。灵光照满清音。混一气方知合古今。奈迷人不晓，多能几会，傍门小法，乱觅胡寻。背觉合尘，朝闻夕改，马劣猿颠难捉擒。休嗔道，恐功无显验，败坏初心。
沁园春
作者：侯善渊
朝代：金
体裁：词

道要仙机，顿悟方知，物物尽捐。见本来一性，冲开昊境，朗如秋月，清似寒泉。湛湛澄澄，纤尘不染，出入龙乡紫府天。归元处，应无极太始，浩劫之先。混元一气绵绵。任暑往寒来无变迁。似太虚、微密无瑕疵，任三灾劫坏，依旧安然。是故空中，无生灭自，亘古常存不记年。真常道，是玄元圣祖，万代留传。
沁园春
作者：侯善渊
朝代：金
体裁：词

金阙琼楼，宝殿香云，朝现玉虚。误参鸾驾凤，霓环佩响，天真谪降，久匿凡躯。顿觉寂然，灵光透体，混合玄元出有无。飞神剑，向龙宫海藏，奈取明珠。流霞显耀从初。万道金光罩鼎炉。炼纯阳丹就，通天透地，乾坤恍惚，升降沉浮。功满朝元，金童玉女，鹤驾香风出洞湖。争魁首，授群仙领袖，永镇瀛都。
沁园春·元始家风
作者：侯善渊
朝代：金
体裁：词

元始家风，混物先天，体合太微。运九阳丹鼎，龙吟虎啸，云奔电闪，紫雾腾飞。戏弄骊珠，无间飘渺，光迸流霞照坎离。通玄妙，看余家手段，别有神威。自然掌掘天机。动斡运参罗斗柄随。喝龙泉宝剑，光冲碧落，群魔胆颤，百怪倾危。富国安民，清平快乐，无相真人出世期。书旧诏，赴蓬莱阆苑，物外仙归。
沁园春·善惠谦柔
作者：侯善渊
朝代：金
体裁：词

善惠谦柔，济苦怜贫，随方就圆。善治家润国，修身养命，深穷造化，庄列齐肩。抱守玄阳，灵源密固，内阐双关育浩然。通玄路，放眉间妙色，光接云烟。冥冥杳杳无边。运日月精华混物鲜。照洞虚豁朗，凝空灿灿，胎星一点，出化先天。遍应诸方，周盈法界，拍塞无瑕道德全。威神力，显平生手段，夺取仙权。
沁园春·大道玄微
作者：侯善渊
朝代：金
体裁：词

大道玄微，亘古常存，依旧俨然。自心迷不悟，沉沦生死，回头改面，贩骨如山。今日方知，本来模样，弃假还真物外观。离生灭，顿无馀真性，出入泥丸。眉间舞弄金蝉。任飞去飞来透玉环。采日魂月魄，收归鼎运，周天火侯，锻炼成丹。点化形神无衰老，渐返壮还童永注颜。功成日，向彩云深处，稳跨祥鸾。
沁园春·太一先天
作者：侯善渊
朝代：金
体裁：词

太一先天，昊境虚皇，无上至尊。镇玉霄宫殿，群仙聚会，香云罗列，光射殷红。玉兽金麟，白鹤引驾，宝盖琼花散满空。仙娥奏，放真妃窈窕，歌舞仪容。仙音妙唱无穷。尽朝现三清御座中。听洞虚灵宝，升玄至道，开明三要，显现灵能。倦坐披章，回鸾驾凤，五老扶真入绛宫。群仙退，向蓬莱阆苑。合抱纯风。
浪淘沙令
作者：侯善渊
朝代：金
体裁：词

访道与参师。设誓投词。慎终如始谨修持。退己进人常忍辱，诸事宽慈。该破上仙机。守正无疑。持行元始玉清微。慧日当空凭谁照，星眼芝眉。
添声杨柳枝
作者：侯善渊
朝代：金
体裁：词

丱岁飘蓬住远山。水云闲。须知千载厌人间。欲回还。换骨脱胎归旧路，返童颜。步虚升入古仙坛。泛云鸾。
添声杨柳枝
作者：侯善渊
朝代：金
体裁：词

偃息团圞玩宝窥。目无疵。涤除玄览似婴儿。正容仪。欲问今宵何处也，赴仙期。满船空载月明归。上瑶池。
添声杨柳枝
作者：侯善渊
朝代：金
体裁：词

内阐规函致本宗。道相通。寂寥常在混元宫。悟真空。上下观之无一物，与谁同。逍遥独坐月明中。伴清风。
添声杨柳枝
作者：侯善渊
朝代：金
体裁：词

孰见西明画锦妆。景非常。烟波柳岸映斜阳。水云乡。咫尺家山人不到，好风光。步虚升入碧云房。洞天长。
添声杨柳枝
作者：侯善渊
朝代：金
体裁：词

宝性完容上下冲。内推穷。氤氲三色射瑶宫。焰飞空。洞济玉阳澄宝瑞，自和同。谷神翔翥混元中。玩仙风。
添声杨柳枝
作者：侯善渊
朝代：金
体裁：词

野鹤孤云去复还。欲留难。断肠恩爱两情关。泪阑珊。秋后凄凉归路远，速跻攀。洛西烟浦柳摽间。望家山。
添声杨柳枝
作者：侯善渊
朝代：金
体裁：词

顿识圆明象易冲。妙无穷。祥烟飞入玉清宫。月临空。物性自然纯古道，与谁同。杨柳枝插宝瓶中。好家风。
添声杨柳枝
作者：侯善渊
朝代：金
体裁：词

鹤性佋佋望远攀。过潼关。秋深雨霁乍衣单。水云寒。争忍昔年名利染，早回还。夕阳村落杏摽间。望家山。
添字采桑子
作者：侯善渊
朝代：金
体裁：古风

利名丛里抽身早，劝汝回心。绝尽荒淫。动有群魔当下擒。莫教侵。九虫斩尽三尸灭，与道相任。谁是知音。清夜无尘月上岑。望骞林。
渔家傲
作者：侯善渊
朝代：金
体裁：词

一笠一蓑堪倚靠。波光曲岸垂钩钓。醁□浮卮自频告。高吟笑。尽教人道渔家傲。独弄无弦琴一操。个中始觉知音少。江月盈山空相照。谁登晃。蟾宫唯我亲曾到。
渔家傲
作者：侯善渊
朝代：金
体裁：词

大道至真无言诘。韬光退隐藏深密。保炼元精无走失。隳阴质。瑞云捧出灵阳日。照破昏冥威天佖。混然恍惚空中实。莹净纯白相辅弼。通真一。丹书玉笈仙功毕。
渔家傲
作者：侯善渊
朝代：金
体裁：词

混沌杳冥经寰宇。彩霞散尽明玉兔。西落咸池复回顾。心开悟。凝魂晦魄金乌趣。美盼扶彝寒光露。氤氲三色淳清素。直遇瑶天携女婺。无点污。丹书永系琳宫住。
渔家傲
作者：侯善渊
朝代：金
体裁：词

百岁光阴如奔骑。浮华眩目飞尘隙。玄览涤除运神力。通消息。无生路上知端的。雾散瑶瞳升天奕。阳光渐著纯阴匿。万点灵砂晃虚璧。明皪皪。丹瑛一色符金碧。
渔家傲·地魄天魂勤烹炼
作者：侯善渊
朝代：金
体裁：词

地魄天魂勤烹炼。日精月髓情相恋。两曜交光如激电。分明见。玉炉万朵金花现。款款捞来捶作片。团团结就玲珑面。晃耀太虚烹玉霰。神光眩。飞丹透入通明殿。
渔家傲·日照阳魂空中炼
作者：侯善渊
朝代：金
体裁：词

日照阳魂空中炼。璇玑运斡天网转。咫尺眼前人不见。通一线。炉开鼎裂天光现。瑞散琼花飞片片。香风暗拂灵雯面。冷淡清虚情雅宴。真堪羡。玉宸扶御寥阳殿。
满庭芳
作者：侯善渊
朝代：金
体裁：词

万物之中，为人最贵，内存一点精微。至灵至圣，日用有谁知。隐显存亡顺化，方圆应、曲直投机。从伊变，行居坐卧，动止镇相随。焕然光透体，真人出现，别有威仪。玉簪朱履，环佩锦缨衣。宝盖香车凤辇，云瑛覆、窈窕真妃。仙音奏，金童捧盏，吃得醉如泥。
满庭芳
作者：侯善渊
朝代：金
体裁：词

去质贪华，还淳复古，本源浊以徐清。卑谦处厚，能弊不新成。知足无荣无辱，彝然御、非躁非轻。还知否，存亡得失，进退若亏盈。如斯全可道，心中出屑，眼里抽钉。瞳蒙奕羽，虚谷旷然明。三气氤氲密降，纯阳焕、形释心凝。归来处，风恬浪净，明月照寰瀛。
满庭芳
作者：侯善渊
朝代：金
体裁：词

夜去明来，光阴迅速，四时催促人忙。浮生不久，谁肯细诮详。一向痴心妄想，贪冤业、不觉无常。形归土，三魂七魄，逐景任飞扬。谁无生与死，一人一个，难躲难藏。忽然省悟，因此做风狂。管甚前街后巷，行歌舞、坦荡宽肠。逍遥处，哩凌啰哩，落魄有何妨。
满庭芳
作者：侯善渊
朝代：金
体裁：词

太古真风，玄元宗祖，阐扬灵宝符文。金章玉篆，词简义光新。演道精宏浩大，通天地、细入微尘。修家国，臣忠子孝，民业自安淳。门人还知否，穷通妙指，拨物归真。涤除玄览，焕现外其身。昊境云瑛作伴，浮空驾、日月为邻。擎天翼，金门羽化，京廓现阳神。
满庭芳
作者：侯善渊
朝代：金
体裁：词

太极精微，天真郁秀，混元溢目无涯。玄珠升降，辉耀迸光砂。聚入壶中托化，归真正、不染嚣华。回头省，清虚妙体，返照秀灵芽。汞铅凝渐结，纯阳丹就，永劫无差。一瓢春酝，三尺斩妖邪。信步纵横自在，龟鹤引、深入烟霞。逍遥处，长春洞里，时复玩仙葩。
满庭芳
作者：侯善渊
朝代：金
体裁：词

斗柄回旋，紫微初现，缅平一色淳清。云瑛捣尽，天宝耀华婴。玉桂琼林素羽，升玄御、光璨流精。泠然妙，丹黄金碧，炜烨化微星。星徽清雅宴，纯风隐韵，忘相忘形。愿吾流开悟，心释浮荣。勿念云山路隔，高著眼、莫昧灵明。如斯理，青童飞去，点破大兰城。
满庭芳
作者：侯善渊
朝代：金
体裁：词

海角天涯，寻朋访友，悄无一个知音。斗争人我，财色利名侵。闻说邪淫妄语，拚身命、一向钻寻。真常教，余言直劝，返报怨还深。休休宁奈也，澄清默运，摄养真心。混元一气，升降定浮沉。迤逦收归宝鼎，纯阳就、点铁成金。通玄妙，群魔消散，方显鬼神钦。
满庭芳
作者：侯善渊
朝代：金
体裁：词

独立星坛，高穹仰望，志诚修设威仪。名香频爇，谨谨奏青词。唯愿众生慕道，心通解、无执无迷。归真正，玄门隐密，一志永无移。都缘心返复，狂图捏怪、纽班胡为。色情增长，道德渐亏衰。似恁拖泥带水，全不念、先圣根基。经中道，人能清净，天地悉皆归。
满庭芳
作者：侯善渊
朝代：金
体裁：词

玉屑琳霜，云瑛幽粹，混沌三宝持盈。盈还而已，日月透昆明。□抧圆通昊界，氤氲降、天宝华婴。于中妙，五陵飞雪，人在水晶城。灵瑶开古道，神风易御，孰保遐龄。念吾流久视，玄毕终诚。密付丹须换质，从斯致、游宴华清。金童诏，玉辰宫里，身属少微星。
满庭芳
作者：侯善渊
朝代：金
体裁：词

生喜亡悲，虚劳尘世，许年多少倾危。是非成败，荣辱两亏衰。富足于身大患，贫穷又、遣我寒饥。急如个，不来不去，父母未生时。虚无中有象，神风显焕，物炫星晕。同天澄瑞，同地地幽微。至道包盈法界，归元首、永劫无疑。离生灭，不增不灭，常与太虚齐。
满庭芳
作者：侯善渊
朝代：金
体裁：词

盥腹斋心，冲霜冒雪，为求神宝精瑛。凭君一举，眸子见青冥。四朗天无浮翳，冰轮坼、悬象俱明。辰宵馆，玉牌金字，谁是系芳名。途中人自昧，便心跂径，有误前程。回耹返故久，动复徐生。宝梵仙宫路稳，琼林宴、光散霞轻。神功妙，纯阳炼就，朝现紫微星。
满庭芳
作者：侯善渊
朝代：金
体裁：词

粮畚担簦，云山水陆，远途不避风霜。为求天宝，与汝诉衷肠。至理先明一性，二仪现、三殿恢彰。玄关外，临空奕奕，杲日布红光。群灵皆受命，谁能保守，玉府元阳。万神交灿，九气混中央。结就玄珠一颗，辉神彩、光列南昌。寥阳馆，华房出入，齐唱满庭芳。
满庭芳
作者：侯善渊
朝代：金
体裁：词

腊正风交，琼梅初绽，水寒冰洁严凉。雀临高树，鱼入碧潭藏。海净天空浩浩，玄珠降、睒烁凝祥。胎星现，清名播世，道德自昭彰。群仙皆喜聚，坛前谨谨，祝寿玄阳。金虬浚液，玉兽旋喷香。唯愿遐龄满寿，同天地、永劫延长。升仙处，鸾迎凤引，云步现虚皇。
满庭芳
作者：侯善渊
朝代：金
体裁：词

迅速韶光，俄然过了，算来刚甚劬劳。红颜衰朽，绿鬓渐疏焦。由自争名竞利，全不念、生死难逃。轮回处，似环蝼蚁，来往几千遭。君还心省悟，明通周象，拨易穷爻。地天通泰，离坎自相交。阴返阳生运化，纯精粹、清气冲霄。胎光现，神风绰约，飞步玩琼瑶。
满庭芳
作者：侯善渊
朝代：金
体裁：词

静室颐神，宁心默运，内观一点真阳。洞虚豁朗，焕焕透明堂。照见虚空法界，先天地、独立无双。三光秀，圆明实相，浩劫应时长。回头谁问己，眼前顼著，不用思量。自然契道，物我两俱忘。唯有清风皓月，通神化、无极之光。升玄路，混元一气，拍塞遍诸方。
满庭芳·独立星坛
作者：侯善渊
朝代：金

独立星坛，高穹仰望，志诚修设威仪。名香频＊，谨谨奏青词。唯愿众生慕道，心通解、无执无迷。归真正，玄门隐密，一志永无移。都缘心返复，狂图捏怪、纽班胡为。色情增长，道德渐亏衰。似恁拖泥带水，全不念、先圣根基。经中道，人能清净，天地悉皆归。
满庭芳·祖道无修
作者：侯善渊
朝代：金
体裁：词

祖道无修，真常妙用，悟来表里相通。灵光现处，照见杳冥中。晃耀清虚浩大，无遮障、拍塞冲融。希夷甫，从来面目，返本复归空。真空。明皎洁，唯然旷大，难测难穷。一天吾道，寂湛出凡笼。妙化方生正祖，通元首、返本归宗。超三界，移神脱壳，物外显阳踪。
满江红
作者：侯善渊
朝代：金
体裁：词

昂簪策杖，赏月披风信途然。抱一冲和，养刀圭汞铅。金精木液润华田。密固三灵归火府，五云覆地，光彻梵天。虎龙交，宇宙明珠夺得，气象涓涓。宝霞辉日灿，显阳光赫奕，返照洞玄。混内晞曂昼夜连。法万象清圆，与物争鲜。湛寂泠源，常在目前。无中潋滟泛精渊。九色黄云笼沆瀣，三峰青霭，远接万川。道备纯精粹，阴氛荡散，万物生全。宝象含灵质，向六尘堆里，捧出个瑞仙。
满江红
作者：侯善渊
朝代：金
体裁：词

春花秋月，古往今来暂时间。贵贱贤愚，曾经换几番。死生似蚁任循环。咫尺仙乡人不到，出尘径路，如隔万山。省悟归，真正恬然养素，自乐清闲。世事俱无染，一身清净，无为心定观。耀璧辉金向外看。迸万斛明珠，推出二关。太极宫中，凝结内丹。纯风馥奕透琅玕。万气周流归一体，千真妙用，情无两般。混入中元界，笙鹤缥渺，瑞气盘桓。玉诏符空碧，名充仙举，乘车驾凤鸾。
满江红·春花秋月
作者：侯善渊
朝代：金

春花秋月，古往今来暂时间。贵贱贤愚，曾经换几番。死生似蚁任循环。咫尺仙乡人不到，出尘径路，如隔万山。省悟归，真正恬然养素，自乐清闲。世事俱无染，一身清净，无为心定观。耀璧辉金向外看。迸万斛明珠，推出二关。太极宫中，凝结内丹。纯风馥奕透琅？。万＊周流归一体，千真妙用，情无两般。混入中元界，笙鹤缥渺，瑞气盘桓。玉诏符空碧，名充仙举，科乘车驾凤鸾。
点绛唇
作者：侯善渊
朝代：金
体裁：词

秀色氤氲，郁郁缭空廓。光飞烁。梦适吞珠，一点胎星落。谪降人间，愧恨当初错。情消索。诱引门生，共赴青都约。
点绛唇·背剑携筇
作者：侯善渊
朝代：金
体裁：词

背剑携筇，蹑径穿云过。青苔破。岚嶂松边，拂石临溪坐。酒饮单卮，一弄清音和。无不可。孰与朋俦，明月清风我。
玉笼璁
作者：侯善渊
朝代：金
体裁：古风

守清净，凭志恳，绝尽荒淫。持内境，月透双林。玉童戏，遥指处，碧潭波心。捞摝取起，水中金。灵宝灿，慧灯明，神光相任。对面有，没人推寻。君还省，明了了，灾祸不侵。龙虎伏，鬼神钦。
玩华胥
作者：侯善渊
朝代：金
体裁：古风

冒啸古风溪月。晃耀太虚澄彻。美盼清圆，不见又还重缺。光接。光接。玉桂寒林冰洁。
玩华胥
作者：侯善渊
朝代：金
体裁：古风

古岸蟠桃初绽。新月素光交灿。尘世几人窥，我留心高盼。长叹。长叹。回首远游仙梵。
益寿美金花
作者：侯善渊
朝代：金
体裁：词

三关锁闭。沐浴琅膏容可济。养就灵砂。晴灿玲珑益宝霞。玄英幽邃。金阙寥阳澄秀瑞。两个青童。捧出玄珠入绛宫。
益寿美金花
作者：侯善渊
朝代：金
体裁：词

丹田固蒂。旋引灵泉频溉济。渐长黄芽。风撼孤根一径斜。美金花发。艳放清香初破甲。煎插银瓶。兼炷龙涎献上清。
益寿美金花
作者：侯善渊
朝代：金
体裁：词

亲传妙诀。法眼清眸超亿劫。似月临溪。飘落琼花满太微。冷然莹彻。瑞彩祥光冰玉洁。焕若星仪。虽有真容出绣帏。
益寿美金花
作者：侯善渊
朝代：金
体裁：词

人生幻化。咫尺无常全不怕。莫望来生。据算来生甚处行。前程路恶。剑戟臻侁难进脚。劝汝回头。随我逍遥物外游。
益寿美金花
作者：侯善渊
朝代：金
体裁：词

内观北斗。斡转天关通慧口。阴里生阳。烹炼三魂七魄亡。玉炉功毕。宝鼎金丹明沥沥。晃耀灵砂。日灿晴空落翠霞。
益寿美金花
作者：侯善渊
朝代：金
体裁：词

净无瑕翳。握固存神颐浩气。润谷玄霜。养就神砂满鼎香。清如赫日。瑞气凝空盈满室。混一先天。易御星仪达妙玄。
益寿美金花
作者：侯善渊
朝代：金
体裁：词

凝空寂湛。眩集神风明自鉴。洞达遥天。一性寥寥点桂圆。地入净悄。湛静冷波风浩渺。宝炷轻烟。烟彻丹霄降瑞仙。
益寿美金花
作者：侯善渊
朝代：金
体裁：词

回头省悟。识破浮生如一梦。弃物搜真。忘想忘形出六尘。天清地静。上下冲虚光日莹。宝灿元神。游奕黄都紫府春。
益寿美金花
作者：侯善渊
朝代：金
体裁：词

回头问己。认取无生真妙理。内阐灵光。升入蟾宫点桂霜。混成天癸。窈窕流霞融彻底。洞济冥阳。仙子功标北帝乡。
益寿美金花
作者：侯善渊
朝代：金
体裁：词

回头问己。返照蓬壶明彻底。一颗玄珠。上下周流出六虚。混成天癸。象适圆通明亹亹。内外无拘。游奕天中不卷舒。
益寿美金花
作者：侯善渊
朝代：金
体裁：词

固穷妙理。静室精思明彻底。形释心凝。光鉴寥空气象清。法身轻丽。皓皓灵阳随风去。历御中元。精郁临空混帝先。
益寿美金花
作者：侯善渊
朝代：金
体裁：词

寂虚湛湛。道大圆明如宝鉴。清夜霜天。物洁星稀海桂圆。幽栖静悄。独坐陵溪风浩渺。水碧澄烟。心适清聪物外仙。
益寿美金花
作者：侯善渊
朝代：金
体裁：词

忘形遗照。无垢清虚真至妙。物外霞辉。天岸波澄混太微。列开丹窍。悟入重玄明总要。出化星仪。风御灵飙易象嬉。
益寿美金花
作者：侯善渊
朝代：金
体裁：词

忽然省悟。儿女妻奴全不顾。万事都忘。一性恬然道自常。天霓清福。契道登真明上德。微宴心光。丹碧瑛华益寿长。
益寿美金花
作者：侯善渊
朝代：金
体裁：词

擘开鬼窟。杳杳冥冥精恍惚。满目华阳。□耀灵珠映日光。至真无物。宝灿精□明返复。致死不忘。星圛丹霄得久长。
益寿美金花
作者：侯善渊
朝代：金
体裁：词

无为清净。不动不摇颐性命。一派寒光。遍照蓬壶入大方。无穷无测。或去或来如过客。道自通灵。目送归魂入杳冥。
益寿美金花
作者：侯善渊
朝代：金
体裁：词

无知野叟。信意颠狂胡乱走。大道平夷。跂径便心逐景迷。因观慧口。渺邈精阳无中有。昼梦华胥。莹魄童儿天奕飞。
益寿美金花
作者：侯善渊
朝代：金
体裁：词

无荣无辱。内守真元常自足。外应无居。上下周流出六虚。昆岗玄玉。擅假阳光盈满国。混一凝珠。宝洁灵华五彩舒。
益寿美金花
作者：侯善渊
朝代：金
体裁：词

无言无说。信任随缘消旧业。物我俱忘。晦迹韬光德自长。幻根寂灭。觉照圆通忘标月。直向当阳。一颗心珠混日光。
益寿美金花
作者：侯善渊
朝代：金
体裁：词

景风初现。宝适祥云乘九变。始信清然。游奕南陵泻素圆。冥灵才见。又早新春通一线。象外游仙。看尽瑶池五色莲。
益寿美金花
作者：侯善渊
朝代：金
体裁：词

混元一气。生地生天虚满济。宝洁玲珑。落桂金乌碧海沉。颐精固蒂。眩集神珠随风去。月照波心。天目晶通水产金。
益寿美金花
作者：侯善渊
朝代：金
体裁：词

清虚妙理。湛湛圆明融彻底。海净天空。空里明知有圣功。心珠涌跃。焰迸流霞光睒烁。凤炽金乌。飞过新罗上玉都。
益寿美金花
作者：侯善渊
朝代：金
体裁：词

潜龙初九。九五飞龙群无首。大哉乾元。物物亨纯得自然。性相以近。道显诸仁藏诸用。精粹含光。神易穷通没定方。
益寿美金花
作者：侯善渊
朝代：金
体裁：词

澄神独坐。进锐纷纭尝自挫。外户长扃。内库劳封守宝瓶。玄光飞过。撞透虚空心鼎破。金碧丹瑛。满目灵芝气象清。
益寿美金花
作者：侯善渊
朝代：金
体裁：词

灵元恢鄂。满目风光虚倚托。落落无涯。飘入瑶宫散宝华。通玄慧口。面启南轩观北斗。宝洁凝然。一粒明珠滚上天。
益寿美金花
作者：侯善渊
朝代：金
体裁：词

灵源虚静。物换流阳如宝镜。满目清光。寂寞无为用在常。本乎一性。返照真空终复始。性命俱全。炼就阳神得自然。
益寿美金花
作者：侯善渊
朝代：金
体裁：词

玄元微密。寂寂寥寥无缝入。探赜功奇。易象先天合圣机。混然一气。拍塞冲虚无不济。极目清光。顿觉融风天地凉。
益寿美金花
作者：侯善渊
朝代：金
体裁：词

玄瑛精粹。宝洁灵华风秀瑞。混内相凝。星郁祥光满室明。纯阳仙质。貌丽清华乘凤翼。栗御霞轻。升入云深玩玉京。
益寿美金花
作者：侯善渊
朝代：金
体裁：词

琳宫谪降。一点胎光如玉样。德化风规。神秀精华貌转徽。亲风相若。自适清虚堪倚托。仙仗齐临。宵夜清歌叫玉音。
益寿美金花
作者：侯善渊
朝代：金
体裁：词

真仙秘诀。志信忠良须引接。临义堤防。勿信邪言说短长。玉机漏泄。法眼灵光清皎洁。洞鉴精微。宝桂寒林素羽飞。
益寿美金花
作者：侯善渊
朝代：金
体裁：词

真清真静。静里清清完性命。命蒂含神。神奕竽都紫府春。春光皓皓。皓旷明阳盈古道。道太升玄。玄远无隅天外天。
益寿美金花
作者：侯善渊
朝代：金
体裁：词

瞽之善听。一气清聪通惠性。聋者能惺。两点精神入宝瓶。返邪归正。有似高空悬玉镜。鉴照分明。始信金丹一日成。
益寿美金花
作者：侯善渊
朝代：金
体裁：词

羽倪澄秀。午夜能令回春昼。奕御中天。绝妙清奇玄又玄。精瑛微密。散景瑶花横空碧。日照琅玕。风息犹闻佩玉寒。
益寿美金花
作者：侯善渊
朝代：金
体裁：词

身居火院。儿女妻奴由贪恋。惺悟痴除。鼓腹歌吟乐有馀。逍遥甚处。回首家山堪归去。豁落壶天。月湛澄江宝桂圆。
益寿美金花
作者：侯善渊
朝代：金
体裁：词

返观三景。增得灵砂盈满鼎。光耀华婴。点化琅玕宇宙清。江天夜月。宝桂玲珑澄皎洁。惟我亲栽。有似琼花火里开。
益寿美金花
作者：侯善渊
朝代：金
体裁：词

适来相见。唬我魂飞心胆颤。休觅休寻。相遇相逢没善心。告伊休拜。恐怕贫儿思旧债。各自回头。稍有违心作马牛。
益寿美金花
作者：侯善渊
朝代：金
体裁：词

除贪绝爱。性静心清明宝界。宝界华阳。换质琅然雪隐霜。虚白晃耀。轩外澄神凭自照。照破昏衢。显出圆通五彩珠。
益寿美金花
作者：侯善渊
朝代：金
体裁：词

颐生就死。死里逃生终复始。弃假求真。真性明知身外身。无中生有。有里还无难启口。默守神功。功满朝无上碧空。
益寿美金花
作者：侯善渊
朝代：金
体裁：词

默然内守。混里倾阳无中有。有里何如。独体圆通照海珠。神清气秀。游奕丹天明如昼。上下无拘。密布灵华满太虚。
红窗迥
作者：侯善渊
朝代：金
体裁：词

弃凡情，归真理。击双关、玄门高启。吐神光、射透帘帏，现灵阳休体。金乌精，玉兔髓。晃乾坤、清华光炜。红窗迥，炳耀圆明，照逢壶彻底。
蓦山溪
作者：侯善渊
朝代：金
体裁：词

男儿一志，莫把初心退。决正处贞廉，把狂心、一齐割弃。随缘任运，云水作生涯，青松下，翠筠中，别有真滋味。清虚恬淡，便是余生计。气定自神和，迸玄珠、出离坎位。殷红璨璨，仿佛入离宫，通上下，照十方，摄境归心地。
虞美人
作者：侯善渊
朝代：金
体裁：词

洞天一点天光密。莹净如千日。银霞潋滟贯寰瀛。万神攒簇，恍惚旷然明。空中产个胎仙出。绰约风飘逸。撞开天顶上云瑛。宝阙琼楼，玉簿挂仙名。
行香子
作者：侯善渊
朝代：金
体裁：词

天地玄黄。率化无疆。太虚高、日月飞扬。龙磨星斗，凤炽玄网。见海神潮，江神会，谷神张。焕焕煌煌。照耀十方。混三宫、一派流阳。不离日用，目下承当。渐返真空，归真正，得真常。
西江月
作者：侯善渊
朝代：金
体裁：词

不在瞻星礼月，何须诵戒看经。今朝与汝付叮咛。生死须凭性命。道启遍知无上，神通法界圆明。不劳作用自功成。志在无为清净。
西江月
作者：侯善渊
朝代：金
体裁：词

不恋风花雪月，屏除富贵功名。刳心去志黜聪明。洗涤无知之病。破尽人门幻影，方通物外圆成。忘形遗照气神凝。务本乐天知命。
西江月
作者：侯善渊
朝代：金
体裁：词

不肯内寻诸己，坚刚外觅多求。傍门小法久淹留。此辈难为拯救。把似守析待兔，争如冒雪骑牛。华胥国里恣遨游。午夜能令返昼。
西江月
作者：侯善渊
朝代：金
体裁：词

寂静茅庵潇洒，危峰密锁烟霞。朝阳轩外一枝斜。待客清茶淡话。默坐翛然净洁，不占半点尘沙。冰台心似白莲花。长在西江月下。
西江月
作者：侯善渊
朝代：金
体裁：词

杖上一瓢春酝，匣中三尺琅玡。眉间宝鉴镇妖邪。坐守更深半夜。金鼎烧成白雪，玉炉炼就黄芽。丹光潋滟泛琼华。天地氤氲相射。
西江月
作者：侯善渊
朝代：金
体裁：词

浩气结成宝篆，清风吹散云蒙。一轮明月照虚空。好把精神舞弄。撞透玉京天上，冲开金阙门中。元神独坐广寒宫。率领群仙宗奉。
西江月
作者：侯善渊
朝代：金
体裁：词

迷则身沉苦海，悟来月出西江。微风吹动桂花香。惊觉游仙一梦。鹤引鸾随甚处，家童笑指寥阳。玉牌金字号南昌。别是人间天上。
西江月
作者：侯善渊
朝代：金
体裁：词

迷览千经亦少，悟知一字犹多。太虚鼎里炼冲和。养就玄珠万颗。顺理径游宝界，冲玄道上星河。万神聚会透烟萝。一体无分彼我。
西江月·割断铜绳铁网
作者：侯善渊
朝代：金
体裁：词

割断铜绳铁网，敲开玉锁金枷。波涛苦海遇灵槎。游奕无阴村下。不在忘标指月，何须折桂拈花。太虚鼎里炼丹砂。结就玄珠无价。
西江月·务本颐生至理
作者：侯善渊
朝代：金
体裁：词

务本颐生至理，迷源入死之机。亡邪守正更何疑。自有玄玄妙趣。赤子嬉游阆苑，青童笑指瑶池。西江月里折丹枝。保益精神久视。
西江月·小隐不容沙芥
作者：侯善渊
朝代：金
体裁：词

小隐不容沙芥，大通遍满诸方。混然灵廓查无疆。一性执其大象。火里烧成白雪，水中养就红阳。玉婴神变跨鸾凤。飞入西江月上。
西江月·尽被家缘担阁
作者：侯善渊
朝代：金
体裁：词

尽被家缘担阁，都因业障兰遮。离微孰举正兼邪。背了灵尝道话。云绽家家儿月。时来处处开花。睛童深入翠烟霞。引至长春不夜。
西江月·浩＊结成宝篆
作者：侯善渊
朝代：金

浩＊结成宝篆，清风吹散云蒙。一轮明月照虚空。好把精神舞弄。撞透玉京天上，冲开金阙门中。元神独坐广寒宫。率领群仙宗奉。
西江月·眉间交枝琥珀
作者：侯善渊
朝代：金
体裁：词

眉间交枝琥珀，睛分脱质龙涎。鼎中烟袅彻禅天。一颗灵光出现。太上明兹玉象，如来证此金仙。清流异派本同源。悟理方知上善。
西江月·莫恋金银财宝
作者：侯善渊
朝代：金
体裁：词

莫恋金银财宝，休窥玉貌花容。百年终是落顽空。背了无生法认。欲识玄元正理，须明太上家风。至神至怪悟无穷。此个逍遥自分。
西江月·顾我有身有患
作者：侯善渊
朝代：金
体裁：词

顾我有身有患，窥真无作无为。自然斗柄运璇玑。日月周盈天地。点著冰灰雪炭，烧成火枣交梨。一时分付与峨嵋。益我聪明智惠。
诉衷情·太虚寥廓杳无涯
作者：侯善渊
朝代：金

太虚寥廓杳无涯。元＊混中华。回眸斡旋鼎鼐，玉液泛金砂。辉神彩，迸光霞。晃琼葩。云收波渺，海净天空，广漠之家。
诉衷情令
作者：侯善渊
朝代：金
体裁：词

一天清秀一溪云。风月近为邻。琴剑酒棋书画，随分乐天真。竹篱映，草堂新，静无尘。朝菌不见，满目琼花，间隔灵椿。
诉衷情令
作者：侯善渊
朝代：金
体裁：词

一天秋色翠如描。鸿雁啭声高。山秀水明相照，烟树映溪桥。倾雪浪，泛云涛。拂轻袍。归来沈醉，直到黄昏，月上松梢。
诉衷情令
作者：侯善渊
朝代：金
体裁：词

中朝金国圣皇明。有庆贺清平。天元运周甲子，正是好修行。归真静，体真清。气神灵。玄门阐化，太上真风，接引群生。
诉衷情令
作者：侯善渊
朝代：金
体裁：词

众生薄福乐真闻。精进谨持功。修斋坐禅礼念，终久落顽空。真实相，有无中。好家风。玄元宗祖，太始门开，体照圆通。
诉衷情令
作者：侯善渊
朝代：金
体裁：词

初开江月透双林。隐映素波深。风恬湛然莹净，清夜好知音。白醪酒，自然斟。信时吟。无萦无系，豁畅开怀，一任浮沉。
诉衷情令
作者：侯善渊
朝代：金
体裁：词

古今多少利名人。弃命斗争功。英豪尽归何处，都总落沉空。争如我，洞庭中。遣家童。金觥轻泛，醉卧当轩，一枕清风。
诉衷情令
作者：侯善渊
朝代：金
体裁：词

太虚寥廓杳无涯。元气混中华。回眸斡旋鼎鼐，玉液泛金砂。辉神彩，迸光霞。晃琼葩。云收波渺，海净天空，广漠之家。
诉衷情令
作者：侯善渊
朝代：金
体裁：词

林泉退隐作生涯。寂寞弃繁华。中山翠微仙子，满目泛灵砂。凝素液，混丹霞。坼瑶葩。云涛烟浪，岛外方壶，那里人家。
诉衷情令
作者：侯善渊
朝代：金
体裁：词

爱河深处好抽头。名利系人愁。回首去游江上，烟锁一孤舟。琴一弄，酒三瓯。乐清幽。风邻月伴，醉卧琼林，梦入瀛洲。
诉衷情令
作者：侯善渊
朝代：金
体裁：词

玉炉金鼎虎龙蟠。红焰满周天。温凉自然水火，昼夜转烹煎。精郁郁，气绵绵。养胎仙。功成迁转，宝辇香车，捧上瑶天。
诉衷情令
作者：侯善渊
朝代：金
体裁：词

神仙妙诀古今传。谁会此幽玄。龟蛇自然呼吸，玄牝气绵绵。铅中汞，汞中铅。两俱全。抽添加减，进火功夫，炼就胎仙。
诉衷情令
作者：侯善渊
朝代：金
体裁：词

英公清列出尘缘。不系利名牵。逍遥任居云水，知命乐天然。穷妙理，悟幽玄。谨修仙。功成归去，引汝朝元。稳步金莲。
诉衷情令
作者：侯善渊
朝代：金
体裁：词

逍遥无系乐清闲。信步且随缘。人来问归何处，遥指曲江边。杨柳岸，半笼烟。乍晴天。潇潇清夜，悄悄无人，月满空船。
诉衷情令
作者：侯善渊
朝代：金
体裁：词

阴阳返复勿令差。守正莫心邪。常进药炉丹鼎，龙虎动三车。收神水，炼精华。结灵砂。水晶宫里，玉兔金鸡，吐秀琼花。
踏莎行
作者：侯善渊
朝代：金
体裁：词

养气全神，至精坚固。琅函浊质奚能悟。心珠跃入太虚中，玉婴神变通玄户。赶退金乌，趁回玉兔。凝阳点化升仙去。清音香送别瑶台，真人醉卧蓬莱务。
踏莎行
作者：侯善渊
朝代：金
体裁：词

混沌之中，杳冥踪迹。鸿蒙溟涬初开辟。洞虚一点太阳星，神风气象恢洪奕。绰约冰肌，玉岩横碧。骇天惊地鹤一只。不惟出入太虚间，京山撞透千重壁。
转调采桂枝
作者：侯善渊
朝代：金
体裁：古风

分明相外归宗祖，道眼俱全。出入绵绵。升降浮沉任往还。最幽玄。日精月髓安炉内，一气烹煎。丹就凝然。皎皎光明滚上天。化飞仙。
迎仙客
作者：侯善渊
朝代：金
体裁：曲

道非遥，昆山隔。宴坐神思密赜。个中修，非筹策。一点晶金，宝璨炎炉赫。灵芝折。蟠桃摘。瑞气通流盈紫陌。玉龙吟，金童拍。皓鹤青鸾，间簇迎仙客。
连理枝
作者：侯善渊
朝代：金
体裁：词

挫锐无羞耻。过宠无欢喜。好弱平常，随缘且过，坦然无系。步林泉、深入翠云中，乐清闲一世。欲要离生死。达彼真常理。炼气成神，神超碧落，太虚同体。任天宽地阔永无忧，得长生久视。
酹江月
作者：侯善渊
朝代：金
体裁：词

一天清翠，混阳和微密，寂寥无物。致静颐心开上窍，通化灵明虚谷。育养元神，真人出现，放旷无拘束。皇天道父，赐余无限清福。天心正法盟威，紫虚道德，上品三乘箓。金简玄科封慧剑，心印清光无欲。己病先除，心邪摄正，百怪皆潜伏。不繁法信，自然披褐怀玉。
酹江月
作者：侯善渊
朝代：金
体裁：词

初心奉道，望功高、仙举超腾碧落。岁久年深心反复，不觉情迷萦缚。伏虎铜绳，降龙铁索，系住踏云脚。难为出路，永沉千丈寥壑。临危受苦推谁，请无决断，悔恨当初错。意欲修真名利恼，酒色财气俱著。家计不成，修行退堕，至死无捞摸。劝君省悟，免烦两下担阁。
酹江月
作者：侯善渊
朝代：金
体裁：词

太玄正教，离繁华、修整真清真静。清静之中开道眼，舒展银霞流井。溢落精空，冲盈法界，满满收金鼎。烹煎日月，混纯天地齐永。寂寥独立无双，孤然不改，万法心俱省。变化飞升朝上帝，返入清阳真境。不夜长春，神仙聚会，授命灵童请。玉婴吟送，一杯长寿酩酊。
酹江月
作者：侯善渊
朝代：金
体裁：词

寂虚妙道，混杳冥恍惚，通微清绝。出化先天明象帝，满目流霞光屑。浊质消亡，琅函滋益，宝鼎灵砂结。丹华凝秀，素玄一色澄彻。精暚□抧盈空，清如秋夜，海桂无圆缺。耀古辉今冲皓气，满满玉壶春雪。莹日纯精，贞心幽粹，保益真仙悦。丹书迎诏，上朝三景罗列。
酹江月
作者：侯善渊
朝代：金
体裁：词

幽微精粹，混阳光、一点殷红清绝。上下融和开慧目，跃出心珠凝结。阐化灵明，神光显现，内外相通彻。浮云消散，放开天外心月。虚无运转孤然，圆明寂照，万古无纤缺。与道同元包象法，物物头头俱摄。遍应诸方，无极太始，混一无分别。古今贤圣，尽归此处休歇。
酹江月
作者：侯善渊
朝代：金
体裁：词

无形道体，运阳光、密布通微恢鄂。炫惚昏衢烹浩气，冲塞英华盈落。莹日千寻，清风万里，显焕神光烁。夷门羽化，太玄一派灵廓。孤然脱洒无双，于中清净，不许纤尘著。养就胎仙神貌雪，出入无间绰约。紫府游行，瑶宫饮宴，赐我逍遥乐。金童捧盏，妙音引上龙阁。
酹江月
作者：侯善渊
朝代：金
体裁：词

浮生似梦，奈光阴百岁，都能几许。富贵荣华时暂过，刚甚厮牵厮系。总为儿孙，娇妻女婿，生死难为替。回头省也，瞥然不染尘翳。逍遥物外无拘，风邻月伴，便是余生计，石上溪边猿送果，酒满十方吟缀。醉卧烟霞，今宵还醒，意欲归何致。玉霄宫里，月中攀折仙桂。
酹江月
作者：侯善渊
朝代：金
体裁：词

玄元至道，大无隅、寂寂寥寥独立。遍应诸方通上下，极目天光微密。隐显存亡，穿无贯有，善用无辙迹。琅然泄化，太虚一点灵质。登林透人真阳，圆明普照，不许纤尘匿。理必期然仍未悟，说与门人端的。日殿祥光，蟾宫瑞彩，万派琼波益。神凝形释，玉岩依旧横碧。
酹江月
作者：侯善渊
朝代：金
体裁：词

玄元道体，大奂方、无隅无形无物。湿化胎生皆受气，感应通玄潜伏。包括乾坤，含容天地，日月皆收蓄。回光返照，旷然摄化盈目。分明顿著心珠，冲虚豁朗，灿灿开神谷。养就胎仙肌貌雪，出入随风香馥。暮嗅灵芝，朝餐仙桂，夜隐蟾宫宿。怡然欢乐，求同先圣真福。
酹江月
作者：侯善渊
朝代：金
体裁：词

茅庵潇洒，静无尘、独坐垂帘孤僻。镇日闲闲清澹泊，别有恬然活计。握固存真，心无杂念，忘我兼忘世。玉婴神变，自然与道相契。光明照耀十方，凝空灿灿，大阐非为细。遍纳无极通造化，物物头头俱济。掌握乾坤，完容法体，玉貌真清丽。超凡出世，上朝三暻神帝。
酹江月
作者：侯善渊
朝代：金
体裁：词

贪财竞色，利名牵、萦系何时休歇。镇日忙忙如梦想，颠倒心猿马劣。昧地谩天，多能已会，以巧翻为拙。万般虚假，积成宿世冤业。劝君省悟回头，攀缘弃舍，做个逍遥客。访道求真寻妙指，早愿超离生灭。不悟玄机，剔开毛塞，付耳亲传说。壶天景色，现前秋夜明月。
酹江月
作者：侯善渊
朝代：金
体裁：词

长江素静，夜潇潇、天如玉案冰洁。秀色氤氲寥象廓，极目瑕琳光摄。独坐颐神，帘帏光透，显出玲珑雪。凝然澄湛，太虚一点通彻。神飞两翼翱翔，蟾宫殿里，夜宿琼枝歇。得遇真筌无损益，永受真人提挈。功行双全，金童玉诏，受命寥阳阙。玉霄宫里，永排仙位罗列。
采桑子·力与命相讥
作者：侯善渊
朝代：金

力与命相讥。恁实见，谁是谁非。北宫曾谒西门氏，须知东郭，诚言信美，养拙何疑。俗辈匪能知。启贤英、与我同规。乐天知命随缘过，他年功满，神霄旧路，有约仙期。
采桑子·吾辈可伤嗟
作者：侯善渊
朝代：金
体裁：词

吾辈可伤嗟。弃玄珠，流浪天涯。浮云飞絮无根蒂，便心歧径，随他念起，举步偏斜。闻早悟烟霞。仙景里、也好前巴。三山咫尺非遥远，长春玉馆，陵溪两岸，满目琼花。
长相思
作者：侯善渊
朝代：金
体裁：词

内安宁。外端停。内外无居一览平。头头物物惺。气清清。慧灵灵。光鉴寒辉入宝瓶。翛然化玉瑛。
长相思
作者：侯善渊
朝代：金
体裁：词

出家人。要求真。遍计长空绝点尘。明知虚谷神。日为邻。月为亲。天地之中转法身。方知物外人。
长相思
作者：侯善渊
朝代：金
体裁：词

勿行功。免劳神。清静无为认本真。和光不染尘。外其身。自然人。闲向天边玩日轮。云游玉洞春。
长相思
作者：侯善渊
朝代：金
体裁：词

妙中玄。汞和铅。进火功夫鼎沸煎。灵砂颗颗圆。内功全。外登仙。神水渊流逆上天。轻乘一叶莲。
长相思
作者：侯善渊
朝代：金
体裁：词

山连水，水连山。水秀山明景物间。云霞一味闲。晓风残。夜更阑。月上梅梢影覆坛。仙音佩玉寒。
长相思
作者：侯善渊
朝代：金
体裁：词

恣遨游。玩清秋。掩映曹溪细水流。琼花两岸秋。满浮沤。饮忘愁。日落星稀月上楼。沉沉醉玉洲。
长相思
作者：侯善渊
朝代：金
体裁：词

慧刀呈。斩三彭。处正贞廉绝爱情。恬然守素瑛。眼明明。道盈盈。碧海繁丹华现玉清。澄澄一点星。
长相思
作者：侯善渊
朝代：金

既为人。勿因循。百岁光阳有几能。虚劳染世尘。好修真。养元神。两耀交光碾玉轮。阴精一点纯。
长相思
作者：侯善渊
朝代：金
体裁：词

既为人。勿因循。百岁光阴有几能。虚劳染世尘。好修真。养元神。两耀交光碾玉轮。阴精一点纯。
长相思
作者：侯善渊
朝代：金
体裁：词

月华池。浴灵龟。口吐祥云化玉霓。神光耀紫微。昱朱衣，蔽冰肌。绰约随风天外飞。琳宫自有期。
长相思
作者：侯善渊
朝代：金
体裁：词

灭凡情。启真诚。退隐要泉云水行。岚光满目横。焕然澄。洞然清。形释心凝道自明。升玄耀玉京。
长相思
作者：侯善渊
朝代：金
体裁：词

看清音。见浮沉。法眼星眸运古今。红莲两间侵。火珠林。水真金。不比他方去远寻。承当认本心。
长相思
作者：侯善渊
朝代：金
体裁：词

秘精精。满盈盈。密扣金关逆上行。玄珠颗颗倾。内灵灵。外明明。内外相交一点星。飞腾上玉瑛。
长相思
作者：侯善渊
朝代：金
体裁：词

素天晴。散华瑛。薄淡灵烟满地横。寒光爽气清。宝精凝。玉辰澄。两曜交光灿日明。琅玕点岁星。
长相思
作者：侯善渊
朝代：金
体裁：词

聚玄霜。浸琼浆。二物调和火里藏。烹煎满鼎香。味非常。色精光。咽罢还纯透体凉。醺醺现玉皇。
长相思
作者：侯善渊
朝代：金
体裁：词

虎龙调。坎离交。神水涓涓注玉瓢。云涛雪浪漂。宝池浇。溉灵苗。初绽琼梅翠嫩摇。芳菲物外飘。
长相思
作者：侯善渊
朝代：金
体裁：词

谨修持。悟无为。惟愿心聪世不迷。明知天地机。宝霞辉。灿精微。紫府青都自有期。瑶宫现圣仪。
长相思
作者：侯善渊
朝代：金
体裁：词

道平夷。性依稀。水火相交坎与离。阴阳自有期。用华池。浴琅肌。莹魄儿童天外飞。灵光耀紫微。
长相思
作者：侯善渊
朝代：金
体裁：词

道心宁。慧灯明。玩宝童儿启道经。清如佩玉声。湛然澄。焕然凝。燕静华池吞玉瑛。还纯体自贞。
长相思
作者：侯善渊
朝代：金
体裁：词

道无边。性光圆。认得龟蛇两下缠。阴阳合地天。汞和铅。气神全。光迸流霞耀晃然。方知玄又玄。
长相思
作者：侯善渊
朝代：金
体裁：词

默然澄。湛然清。昼夜三光性自盈。头头物外明。道无形。育神灵。透海穿山混杳冥。真人出世程。
阮郎归·厌世忆朝元
作者：侯善渊
朝代：金
体裁：词

云收雾敛天风洁。显出玲珑月。形释心凝澄彻。亘古无圆缺。千潭现，寒光摄。洞济溟阳哲。仙丹炼就真欢悦。异日朝金阙。
黄婴儿
作者：侯善渊
朝代：金
体裁：古风

呆老呆老。幻梦惑迷，一生颠倒。甚每日皱着眉儿，把身心作恼。劝汝回头归大道。搜玄微幽奥。炼丹光混入中元，现玉辰容貌。
黄莺儿·欢喜欢喜
作者：侯善渊
朝代：金
体裁：词

欢喜欢喜。渐得清活计。透烟萝、湛湛圆明，照蓬瀛彻底。物外逍遥无拘系。任水云霞际。料家中指望还乡，我不去不去。
七夕
作者：元德明
朝代：金

天河唯有鹊桥通，万劫欢缘一瞬中。惆怅五更仙驭远，寂寥云幄掩秋风。
从赵敷道觅石榴
作者：元德明
朝代：金

仙人囊中五色露，得种昔与蒲桃俱。猩猩染花开五月，已觉秋实悬庭除。张园一酸齿欲裂，君家两株蜜不如。竹马儿童厌梨栗，绿囊聊为剥红珠。
仙鸡诗
作者：元德明
朝代：金

老雄健斗夸擅场，韩郎抱归神色扬。岂知黠儿出徼倖，毒手一发不得妨。毳毛散洒尚可养，利嘴一哆何由张。青囊道人何许来，自言救药吾有方。垂髯噀水濯残血，半喙随手生新黄。筠笼半开闻腷膊，草冠已往徒惊忙。神仙世有宁虚荒，惜哉诡激不可量。世人鸷勇天且劓，况于物也资强梁。敷荣枯蘖变金石，未若与世针膏肓。何须变化示狡狯，知君办作淮南王。蓬莱东望云茫茫，爱而不见心为狂。刀圭不愿换凡骨，且欲共醉无何乡。
六言
作者：元德明
朝代：金

北阙三台五省，东山万壑千岩。琴书中有真味，风月外无多谈。
发冀州留别恩禅师
作者：元德明
朝代：金

诗拙非同社，情亲本故乡。共知成远别，且复暂相将。池古莲花净，窗深桧叶香。何时重携酒，来宿赞公房。
同侯子晋赋雁
作者：元德明
朝代：金

沈沈江浦云，浩浩朔漠雪。微生几寒暑，翅老飞欲折。楼中见新过，夕照送明灭。欹枕数声来，疏窗耿残月。悲鸣或天性，南北随所惬。谁念孤旅人，年年为愁绝。
太原古城惠明寺塔秋望
作者：元德明
朝代：金

西山万古壮陪京，一日汾流入废城。浩浩市声争晓集，畇畇原隰但秋耕。晋公老去诗仍在，越石亡来恨未平。千尺浮图暮烟底，瓦盆浊酒为谁倾。
好事近·次蔡丞相韵首倡
作者：元德明
朝代：金

梦破打门声，有客袖携团月。唤起玉川高兴，煮松檐晴雪。蓬莱千古一清风，人境两超绝。觉我胸中黄卷，被春云香彻。
室人生朝
作者：元德明
朝代：金

新酒清浑共，糟床洗盏尝。平时唯欲醉，此日重难忘。容服惭王霸，山林得孟光。白头翁与媪，万事听诸郎。
家园假山
作者：元德明
朝代：金

八尺飞来峰，苍然立于独。细看甲乙字，疑是平泉族。山非一草石，见石山亦足。便恐东岫云，来我檐下宿。今朝凿盆池，明朝种松菊。自笑住山人，何时返岩谷。
寄宗人彦达
作者：元德明
朝代：金

杯酒无缘接旧欢，空将书尺问平安。要君知我诗成处，落日西风正倚阑。
寒林图为侯子晋赋
作者：元德明
朝代：金

川光茫茫风景暮，一雪无情天地素。长安闭门千万家，亦有行人踏长路。新丰烟火灞桥水，画史工作荒寒趣。雪中故事知几何，偏识诗翁忍寒处。君不见淮西城下鹅鹳鸣，官军夜斫吴家营。只如党家粗俗亦不恶，银烛金荷天未明。拈出雪诗三十韵，蹇驴席帽可怜生。
寒食再游福田寺
作者：元德明
朝代：金

春山寂寂掩禅扉，复岭盘盘入翠微。布袜青鞋供胜践，粥鱼斋鼓荐玄机。日烘幽径绿烟煖，风定晓枝红雨稀。曾是西堂读书客，不应啼鸟也催归。
尊酒
作者：元德明
朝代：金

土灰论远计，木石笑浮生。但有一尊酒，何须千载名。
山中秋夕
作者：元德明
朝代：金

黄卷存馀习，青灯共晚凉。只知书味永，不觉鬓丝长。老桧千年物，幽兰一国香。平生陶靖节，此夕邈相望。
山中雨后
作者：元德明
朝代：金

绕屋湍声转，临崖老树摧。雷轰一雨去，云擘两山开。
山园梨叶有青红相半者戏作一诗
作者：元德明
朝代：金

霜轻霜重偶然中，一叶虽殊万叶同。不信世间閒草木，解随儿女作青红。
岁暮
作者：元德明
朝代：金

蔌蔌霜力劲，沈沈山气冥。北风半夜起，吹动一天星。
忆山中二绝句
作者：元德明
朝代：金

东寺留连饮，张园烂漫游。儿童望归路，一日几登楼。秋色山中好，山翁醉不回。不知篱下菊，霜后几丛开。
忆山中二绝句·其一
作者：元德明
朝代：金

东寺留连饮，张园烂漫游。儿童望归路，一日几登楼。
忆山中二绝句·其二
作者：元德明
朝代：金

秋色山中好，山翁醉不回。不知篱下菊，霜后几丛开。
春雪
作者：元德明
朝代：金

几日韶华雪更侵，龙公试手本无心。寒留整整斜斜态，暖入融融泄泄阴。著柳直疑香絮重，拥阶还似落花深。前头桃李应无恙，剩破相如买赋金。
枕上
作者：元德明
朝代：金

往时见白发，谈笑轻岁月。谁谓明镜里，萧萧不胜镊。山林蹉跎久，世虑初未绝。触物重兴怀，忽忽不自惬。遭逢有奇耦，才用随巧拙。如何杜陵叟，自比稷与契。茫茫拊尘编，何时卒吾业。
桃源行
作者：元德明
朝代：金

山中三月山桃开，红霞烂漫无边涯。山家藏春藏不得，落花流水人间来。忆昔携家窜岩谷，秦人半向长城哭。回头尘土失咸阳，矰弋徒劳羡鸿鹄。冬裘夏葛存大朴，小国寡民皆乐俗。昼永垣篱鸡犬閒，春晴门巷桑榆绿。渔郎偶到本无心，仙境何缘得重寻。今日武陵图上看，唯见云林深复深。
楸树
作者：元德明
朝代：金

道边楸树老龙形，社酒浇来渐有灵。只恐等閒风雨夜，怒随雷电上青冥。
榴华
作者：元德明
朝代：金

山茶赤黄桃绛白，戎葵米囊不入格。庭中忽见安石榴，叹息花中有真色。生红一撮掌中看，模写虽工更觉难。诗到黄州隔千里，画家辛苦费铅丹。
灯下读林和靖诗
作者：元德明
朝代：金

落叶落复落，清霜今几番。疏灯照茅屋，山月入颓垣。老爱寒花淡，幽嫌宿鸟喧。卷中林处士，相对两忘言。
瓶形岭早发
作者：元德明
朝代：金

海云萧瑟雪花乾，人在羊肠百八盘。閒客不知名利苦，见时应作画中看。
秋暮王氏园亭
作者：元德明
朝代：金

细径云林底，危亭涧水湄。秋先殒黄叶，寒未老红葵。嚼句幽禽答，寻花晚蝶随。无人共幽兴，思与野僧期。
莲叶观音恩禅师所藏同路宣叔赋
作者：元德明
朝代：金

瑞相分明一叶中，华严性海共圆通。补陀自有丹青变，画史区区可得工。
薄游同郝漕子玉赋
作者：元德明
朝代：金

全晋山河百战场，登临历历见兴亡。夷居狵杂尤堪叹，霸气沈雄亦未量。石瓮烟霞诗秀润，骀祠风月酒淋浪。书生不是功名具，惭愧山翁问葛疆。
观柘枝伎
作者：元德明
朝代：金

腰鼓声乾揭画梁，綵云擎出柘枝娘。帘间飞燕时窥影，鉴里惊鸾易断肠。轻细不妨重晕锦，回旋还恐碎明珰。杖头白雨催花急，拂散春风两袖香。
观西岩张永淳画雁
作者：元德明
朝代：金

惨淡经营下笔难，画成不似卷中看。知君连夜江湖梦，折苇萧萧沙水寒。
览镜
作者：元德明
朝代：金

四十宜未老，年年添鬓丝。直教随牒去，也是挂冠时。台阁多新赋，山林有逸诗。悠然一尊酒，满酌不须辞。
诗
作者：元德明
朝代：金

少有吟诗癖，吟来欲白头。科名不肯换，家事几曾忧。含咀将谁语，研摩若自雠。百年閒伎俩，直到死时休。
谢张使君梦弼馈春肉
作者：元德明
朝代：金

牙猪肋厚一尺玉，盐花入深蒸脱骨。韭芽蓼甲春满盘，走送茅斋慰幽独。山人食贫才一粥，几被艾生嘲苜蓿。食前方丈非素怀，颇忆悬貆绕高屋。呼来邻叟共一饱，为说使君方继肉。饥民待哺今几家，无策赞君惭此腹。区区一肉见歌咏，说食书生良未足。却愁今夕梦寐间，有物踏破园蔬绿。
贵公子咏
作者：元德明
朝代：金

高堂红烛鼓声齐，舞遍纤腰月未西。一曲缠头一双锦，骅骝空自惜障泥。
赠答彦文相过之什
作者：元德明
朝代：金

剥啄谁叩门，开门得吾友。握手一大笑，慰我离群久。之子富才具，事业可力取。瞻望青松姿，衰迟愧蒲柳。金闺满鸳鹭，什伯自为偶。寂莫林野人，过从但邻叟。盘餐无兼味，笋蕨才适口。穷达俱偶然，相逢且杯酒。
过凤皇山
作者：元德明
朝代：金

凤皇闻说似天坛，北去南来马上看。想得松声满岩谷，秋风无际海波寒。
送张冀州致政还都
作者：元德明
朝代：金

一札恩书下紫宸，东门祖道画图新。路人也解贤疏傅，河内犹思借寇恂。父子文章千载事，田园松菊自由身。玉京才过梨花节，灵沼行春莫厌频。
送德温同舍赴帘试
作者：元德明
朝代：金

太常侍祠水苍佩，内相夜下金莲烛。皇家结网未曾疏，亦有佳人在空谷。一从唐赋变辽律，仰视折杨犹雅曲。云台勋业一青衫，被发操戈踵相属。筋疲力涸仅乃得，墨水一升凡几辱。英雄俛首入彀中，举世悉然非子独。子家口众亲又老，岁月旨甘须寸禄。荐书闻说过南宫，冷暖人情到僮仆。我初与子偕计吏，人后人前随碌碌。不惭齐客售鼓瑟，颇为荆人悲献玉。一诗今日送君行，万里秋风看鸿鹄。功名前路知不免，鸡黍后期良未卜。锦标无用咤龙头，帛书且当传雁足。
遣兴
作者：元德明
朝代：金

张翰一杯酒，林逋千首诗。性惟便自适，材敢论时施。狡兔从三窟，鹪鹩分一枝。青山有佳色，只似往年时。
雨后
作者：元德明
朝代：金

十日山中雨，今朝见夕阳。乾坤觉清旷，草棘有辉光。竹影摇残滴，松声送晚凉。南窗聊自适，无用说羲皇。
雪行
作者：元德明
朝代：金

五更驴背满靴霜，残雪离离草树荒。身在景中无句写，错教人比孟襄阳。
龙眠画马
作者：元德明
朝代：金

骊黄求马世皆然，灭没存亡自一天。当日盐车人不识，只今空向画中传。
红梅
作者：元日能
朝代：金

天上琼儿白玉肌，吴妆略约更相宜。认桃辨杏由君眼，自有溪风山月知。
杂著
作者：元遗山
朝代：金
体裁：七言绝句

昨日东周今日秦，咸阳烟火洛阳尘；百年蚁穴蜂衙里，笑煞昆仑顶上人。
上皇书扇后
作者：党怀英
朝代：金

便面团圞字点鸦，天风吹堕委尘沙。燕泥庭草争工拙，何似当年陌上花。
世华将有登州之行作是诗以送之
作者：党怀英
朝代：金

少陵兄弟盖三人，坡老相知只卯君。五亩有期将共隐，一尊何易便轻分。秋鸿渺渺看孤往，夜雨潇潇忍独闻。他日书来问无恙，我应深钓竹溪云。
书因叔北轩壁
作者：党怀英
朝代：金

生涯自分老林泉，欲止还行信有缘。未许纶竿归醉手，且教烟水入吟鞭。云山聊欲追聱叟，风腋何妨借玉川。独卧北轩元不寐，竹间寒雨夜琅然。
吊石曼卿
作者：党怀英
朝代：金

城头山色翠玲珑，尚忆清狂四饮翁。铁马冰车断遗响，桃花石室自春风。平生诗价千钧重，身后仙游一梦空。想见蓬莱水清浅，芙容城阙五云中。
君锡生子四月八日
作者：党怀英
朝代：金

堂前种萱忧可忘，不如生儿喜殊常。呕哑啼笑彩衣侧，满堂和气生嘉祥。燕寝香凝佳梦兆，与佛同生佛亲抱。我来初见出锦绷，肌肉照人眉宇好。世间儿子空纷纷，如君此儿真慰人。蓟山东盘出英秀，政与德门宜子孙。天马驹，海鹤子。气骨初成便超异，籋云冲霄从此始。
和元卿郊行
作者：党怀英
朝代：金

马駃车驱起路尘，傍山阴翳作春温。东风欲放萌芽动，已有疲牛啮烧痕。
和张德远伐松之什
作者：党怀英
朝代：金

社栎赋散材，乃遭匠石嗤。高梧中宫徵，不能保孙枝。全伤随用否，理固不可移。堂堂十八公，端劲出天姿。蟠根借馀润，茂郁清溪湄。雨师夜失律，偶此遗神螭。烟鳞渍寒雨，雾鬣明朝曦。腾拿困愈壮，偃蹇僵不疲。未能走沆漭，聊与草木嬉。长风动头角，吟啸舒郁伊。尘埃讵能久，雷电会有时。昨宵卧溪月，老影閒横欹。天明竟不举，俯仰益怪奇。拿拳攀半崖，渴喙吞清漪。希珍价不售，复病樵柯危。材高辄尔耳，咄彼造化儿。樛枝饱霜雪，遽与蓬蒿衰。孤标挽万牛，未为廊庙知。窈窕桃李春，奈尔千岁期。枯桑岂自贾，取败以老龟。兹非爨下材，梁栋终见施。长短归自然，勿为凫鹤悲。
和济倅刘公伤秋
作者：党怀英
朝代：金

川流为潴钜野阔，水色天容两开豁。山随水远势奔骛，骏马西来衔辔脱。山前云木散不收，坐看木末来归舟。秋容澄明纳万象，画本寂默横双眸。谪仙曾来钓烟碛，想见夕阳寒影只。骑鲸去作汗漫游，只有荒台压澄碧。台边昨夜西风来，倦游羁宦心悠哉。岂无琼艘百柂载春色，是中可以忘形骸。官居得秋况不恶，高吟何遽悲摇落。君不见中郎诗翰忆湖山，秋色正满连云阁。
和道彦至
作者：党怀英
朝代：金

山光凝黛水浮空，地僻偏宜叔夜慵。尚喜年登更冬暖，敢论人厄与天穷。君方有志三重浪，我巳无心万里风。拟葺小园师老圃，绿畦春溜引连筒。
喜雨
作者：党怀英
朝代：金

山云駃如驱，山雨沛如倾。幽人梦初醒，卧听檐溜声。雷霆怒相搏，似与阴阳争。蛟龙久何蟠，始此幽蛰惊。馀花晓犹落，竟日方破晴。明朝东皋望，照眼生意明。焦枯被沾濡，相与回春荣。忻然野桃李，新绿栖残英。渐渐麦垄翠，溜溜溪流清。蛙鸟亦解喜，飞沈互喧鸣。万物皆得时，栖迟感吾生。直应挂儒冠，便逐春农耕。
壬辰二月六日夜梦作一绝句其词曰矫冗连天花春风动光华人眠不知眠我佩绛红霞梦中自以为奇绝觉而思之不能自晓故作是诗以纪之
作者：党怀英
朝代：金

梦中作诗真何诗，梦中自谓清且奇。觉来反覆深讽味，字偏句异诚难知。岂非梦语本真语，无乃造物为予嬉。君不见庄周古达士，栩栩尚作蝴蝶飞。我生开眼尚如此，况在合眼夫何疑。
夏日道出天封寺
作者：党怀英
朝代：金

叠涧重冈掩复开，鸟啼人寂路萦回。微凉暂逐行云过，细雨俄从远树来。世事自嗟吾老矣，山僧那识兴悠哉。婆娑十亩溪边栎，借汝清阴感不材。
夜发蔡口
作者：党怀英
朝代：金

落霞堕秋水，浮光照船明。孤程发晚泊，倦楫摇天星。蔼蔼野烟合，翛翛水风生。远浦浩渺漭，微波澹彭觥。畸鸟有时起，幽虫亦宵征。怀役叹独迈，感物伤旅情。夜久月窥席，忼慨心未平。
奉使行高邮道中二首
作者：党怀英
朝代：金

野雪来无际，风樯岸转迷。潮吞淮泽小，云抱楚天低。蹚？船鸣浪，联翩路牵泥。林乌亦惊起，夜半傍人啼。细雪吹仍急，凝云冻未开。牵閒时掠水，帆饱不依桅。岸引枮蒲去，天将远树来。行舟避龙节，处处隐渔隈。
奉使行高邮道中二首·其一
作者：党怀英
朝代：金

野雪来无际，风樯岸转迷。潮吞淮泽小，云抱楚天低。蹚？船鸣浪，联翩路牵泥。林乌亦惊起，夜半傍人啼。
奉使行高邮道中二首·其一
作者：党怀英
朝代：金
体裁：五言律诗

野雪来无际，风樯岸转迷。潮吞淮泽小，云抱楚天低。蹚𨃚船鸣浪，联翩路牵泥。林乌亦惊起，夜半傍人啼。
奉使行高邮道中二首·其二
作者：党怀英
朝代：金

细雪吹仍急，凝云冻未开。牵閒时掠水，帆饱不依桅。岸引枮蒲去，天将远树来。行舟避龙节，处处隐渔隈。
孤雁集句
作者：党怀英
朝代：金

万里衔芦至，寒空半有无。踪分沙岸静，声入塞垣孤。影早冲关月，飞高望海隅。不知天外侣，何处下平芜。
宴会成趣园诗
作者：党怀英
朝代：金
体裁：古风

宦游履危涂，常撄机阱惧。家居对田园，信脚得平路。渊明千载士，既出乃更悟。新欢见僮稚，喜气到草树。胸中自立豁，所适皆胜遇。嗟人尔何为，空诵归来赋。达人岂必仕，出处本同素。献陵十亩园，想像富嘉趣。直求古人心，著君荣观处。
宿宣湾
作者：党怀英
朝代：金

清颍去无极，悠悠楚甸深。人家半临水，村径曲穿林。积雨犹行潦，荒烟易夕阴。夜凉淮浦月，寂莫照边心。
宿旧县四更而归道中摭所见作行路难
作者：党怀英
朝代：金

三星排空山月明，思归客子夜半行。单衣短褐风凄清，响踏黄叶栖禽惊。匆匆晓转沙岸侧，枯蓼寒芦鸣索率。山月欲随山烟黑，前途无人脚无力，行路难，堪叹息。
寄贾因叔
作者：党怀英
朝代：金

鹑居鷇食两迷阳，四十犹贪桂子香。石汶为君抛水月，宪陵回首见冰霜。虫鱼细碎成书癖，荆棘峥嵘失醉乡。举白北轩真一梦，竹间犹记雨浪浪。
应制粉红双头牡丹二首
作者：党怀英
朝代：金

卿云分瑞两嫣然，镜里妆成谷雨天。晓日倚阑閒妒艳，春风拾翠两骈肩。水南水北何曾见，桃叶桃根本自仙。梦想沈香亭北槛，略修花谱记芳妍。春意应嫌芍药迟，一枝分秀伴双蕤。并肩翠袖初酣酒，对镜红妆欲斗奇。上苑风烟工献巧，中天雨露本无私。更看散作人间瑞，万里黄云麦两岐。
应制粉红双头牡丹二首·其一
作者：党怀英
朝代：金

卿云分瑞两嫣然，镜里妆成谷雨天。晓日倚阑閒妒艳，春风拾翠两骈肩。水南水北何曾见，桃叶桃根本自仙。梦想沈香亭北槛，略修花谱记芳妍。
应制粉红双头牡丹二首·其二
作者：党怀英
朝代：金

春意应嫌芍药迟，一枝分秀伴双蕤。并肩翠袖初酣酒，对镜红妆欲斗奇。上苑风烟工献巧，中天雨露本无私。更看散作人间瑞，万里黄云麦两岐。
徐茂宗蜗舍
作者：党怀英
朝代：金

万生扰扰安其安，鸴鸠不羡鹏飞抟。端知扶摇上九万，无异跳跃蓬蒿间。是身江海一漂粟，身外纷然皆外物。一廛傥可容所寓，何用渠渠作高屋。知君从道由心成，昔焉忘俗今忘形。物来弭角不知竞，触蛮血战良虚名。我梦敲门访君舍，舍小不容相对话。觉来惊见壁间蜗，俯仰人间真物化。
感皇恩
作者：党怀英
朝代：金
体裁：词

一叶下梧桐，新凉风露。喜鹊桥成渺云步。旧家机杼，巧织紫绡如雾。新愁还织就，无重数。天上何年，人间朝暮。回首星津又空渡。盈盈别泪，散作半空疏雨。离魂都付与，秋将去。
感皇恩
作者：党怀英
朝代：金

一叶下梧桐，新凉风露。喜鹊桥成渺云步。旧家机杼，巧织紫绡如雾。新愁还织就，无重数。天上何年，人间朝莫。回首星津又空渡。盈盈别泪，散作半空疏雨。离魂都付与，秋将去。
感皇恩·赋叠罗花
作者：党怀英
朝代：金

碧玉撚条，蓝袍裁叶。明艳黄深软金叠。道装仙子，谪堕蕊珠仙阙。为春閒管领，花时节。汉额妆浓，楚腰舞怯。襞积裙馀旧宫褶。东君着意，留伴小庭风月。任教鶗鴂唤，群芳歇。
新泰县环翠亭
作者：党怀英
朝代：金

官居坐官府，不见青山青。閒来亭上看，青山绕重城。左见青山纵，右见青山横。具敖浮虚碧峥嵘，群峰连娟相缭萦。县庭无事苔藓生，独携珍琴写溪声。琴声锵锵激虚亭，罢琴举酒招山英。山英莫相嘲，我虽朝市如林坰。客有山中来，闻说令尹清。山英异时合有情，周遮不放公马行。
日照道中
作者：党怀英
朝代：金

路转清溪树蔚然，解鞍坐愒午阴圆。避人鸥鸟惊飞尽，时有游鱼弄柳绵。
晓云次子端韵
作者：党怀英
朝代：金

滦溪经雨浪生花，晓碧翻光漾晓霞。川上风烟无定态，尽供新意与诗家。
月上海棠·用前人韵
作者：党怀英
朝代：金

傲霜枝袅团珠蕾。冷香霏烟雨、晚秋意。萧散绕东篱，尚彷佛、见山清气。西风外，梦到斜川栗里。断霞鱼尾明秋水。带三两飞鸿、点烟际。疏林飒秋声，似知人、倦游无味。家何处，落日西山紫翠。
村斋遣事
作者：党怀英
朝代：金

人生天地真蘧庐，外物扰扰吾何须。与其羁馵齐辕驹，岂若饮□随骀驽。不知掉尾忘江湖，呴呴濡沫胡为乎。谁念挟卷矜村墟，磨丹点黝围樵苏。申鞭示箠严范模，矍如狙翁调众狙。尔雅细碎编虫鱼，辞严义密字见疏。烘斋睥睨音语粗，讽诵谁敢忘须臾。万中有一差锱铢，咿哑坐使为呻呼。咄哉倡言口嗫嚅，等为儿戏夫何殊。霜风入户寒割肤，生薪槎牙供燎炉。漫漫湿烟迷四隅，白鹤日见黔如乌。此间纵乐能何如，其谁相与歌归欤。投笼嗟我自挚拘，垂翅更待穷年徂。
楚清之画乐天小娃撑小艇偷采白莲回不解藏踪迹浮萍一道开诗因题其后
作者：党怀英
朝代：金

乐天归卧湖山边，閒买池塘娱莫年。小蛮巳老樊素去，心地玲珑如白莲。室中谁遣散花天，故点襌衣香破襌。鸳鸯为报窃花处，题诗要戏小婵娟。红妆秋水照明蠲，清之粉本清且妍。道人无心被花恼，对画作诗真适然。君不见元亮投名莲社里，不妨更赋閒情篇。
次文孺韵
作者：党怀英
朝代：金

病眼花生纸，羁怀棘绕墙。挑灯檐溜急，到枕漏声长。响彻鸡埘曙，寒迎雁背霜。凄凉三径菊，无梦到壶觞。
浪溪别吴安雅
作者：党怀英
朝代：金

浪水清且白，频年照行役。褰裳涉微波，微波去无极。悠悠溪上山，送我往复还。与君临水别，幽恨寄山间。
渔村诗话图
作者：党怀英
朝代：金

江村清境皆画本，画里更传诗语工。渔父自醒还自醉，不知身在画图中。
潍密道中怀古
作者：党怀英
朝代：金

十二全齐势，兴亡俯仰中。地倾潍水北，山断穆陵东。破冢馀残甓，荒蹊足转蓬。燕齐旧悬隔，不接马牛风。
煦山道中三首
作者：党怀英
朝代：金

二年三到水云乡，瘦马凌兢怯路长。野雪未乾春未雨，落鸢飞起暗尘黄。吴歌楚语海山间，织苇苫菰便自安。已作稻塍犹未种，小沟流涩水车乾。海路东南万壑倾，青山孤起压重城。驿亭春半馀寒雪，墙角无人草自生。
煦山道中三首·其一
作者：党怀英
朝代：金

二年三到水云乡，瘦马凌兢怯路长。野雪未乾春未雨，落鸢飞起暗尘黄。
煦山道中三首·其三
作者：党怀英
朝代：金

海路东南万壑倾，青山孤起压重城。驿亭春半馀寒雪，墙角无人草自生。
煦山道中三首·其二
作者：党怀英
朝代：金

吴歌楚语海山间，织苇苫菰便自安。已作稻塍犹未种，小沟流涩水车乾。
煦山驿亭阻雨
作者：党怀英
朝代：金

脱叶萧萧山木稠，连樯飘汎海蓬秋。浪回煦岛冯夷舞，云暗苍梧帝子愁。欲往未行淹仆马，乍来还去羡鸧鹙。景疏楼下无边水，暂濯尘缨可自由。
琼花木后土像
作者：党怀英
朝代：金

皇娲化万象，赋受无奇偏。胡为堕爱境，亦为尤物牵。煌煌灵祠花，玉蕊冠春妍。婉如倾国姝，独立江湖边。顾惜怨夺移，含秀梁宫烟。青黄竟自寇，始信拥肿全。珍材归好事，肌理致且坚。瑑刻方寸馀，遗像规汾壖。愿言税灵驭，要复安所怜。神游妙难诘，岂以大小悬。槐根开梦国，橘实游棋仙。静想宝龛中，坐纳东南天。况有大者存，指顾超八埏。
白庄道中
作者：党怀英
朝代：金

暖风迟日弄春晴，浑似龙眠画里行。沙路半随堤尾曲，几家桃李鹁鸪鸣。
睡觉门外月色如昼霜风过翏然成声作一绝
作者：党怀英
朝代：金

老木经霜众窍空，月明深夜响秋风。始知天籁非人籁，吹万由来果不同。
穆陵道中二首
作者：党怀英
朝代：金

沂山一何高，群峰郁孱颜。我行问遗老，云此小太山。望秩有常祀，其神号东安。草荒穆妃坟，雨剥汉武坛。神仙果何在，可想不可攀。千年等一昔，俯仰悲人寰。东望蓬莱宫，咫尺沧波间。重山复峻岭，溪路宛盘盘。流水滑无声，暗泻溪石间。岸草凄以碧，鲜葩耀红丹。高云映朝日，流景青林端。我行属朱夏，欲愒不得閒。山中有佳人，风生松桂寒。
穆陵道中二首·其一
作者：党怀英
朝代：金

沂山一何高，群峰郁孱颜。我行问遗老，云此小太山。望秩有常祀，其神号东安。草荒穆妃坟，雨剥汉武坛。神仙果何在，可想不可攀。千年等一昔，俯仰悲人寰。东望蓬莱宫，咫尺沧波间。
穆陵道中二首·其二
作者：党怀英
朝代：金

重山复峻岭，溪路宛盘盘。流水滑无声，暗泻溪石间。岸草凄以碧，鲜葩耀红丹。高云映朝日，流景青林端。我行属朱夏，欲愒不得閒。山中有佳人，风生松桂寒。
立春
作者：党怀英
朝代：金

冰结东溪冻未漪，风凌枯木怒犹威。不知春力来多少，便有青蝇负暖飞。
端午日照道中
作者：党怀英
朝代：金

几年客舍逢端午，今日东行复海隅。三岁已无平老艾，一杯聊作辟愁符。
花品
作者：党怀英
朝代：金

翠裙襞积破黄薇，新样丁香结玉蕤。最爱东风木芍药，淡红深紫两相宜。
蝉
作者：党怀英
朝代：金

槁壤阴潜罢转丸，飘飘便作饮风仙。幽丛何处拳枯蜕，别树还来续断弦。小院日长清梦觉，空庭人静绿阴圆。无情物化谁能料，触拨羁怀一慨然。
西湖晚菊
作者：党怀英
朝代：金

重湖汇城曲，佳菊被水涯。高寒逼素秋，无人自芳菲。鲜飙散幽馥，晴露堕馀滋。蹊荒绿苔合，采采叹后时。古瓶贮清泚，芳樽湔尘霏。远怀渊明贤，独往谁与期。徘徊东篱月，岁晏有馀悲。
西湖芙蓉
作者：党怀英
朝代：金

林飙振危柯，野露委荒蔓。孤芳为谁妍，一笑聊自献。明妆炫朝丽，醉态羞晚困。脉脉怀春情，悄悄惊秋怨。岂无桃李媒，不嫁惜婵媛。悠哉清霜暮，共抱兰菊恨。
谒孔林一首
作者：党怀英
朝代：金
体裁：七言律诗

鲁国遗踪堕渺茫，独馀林庙压城荒。梅梁分曙霞栖影，松牖回春月驻光。老桧曾沾周雨露，断碑犹是汉文章。不须更问传家远，泰岱参天汶泗长。
赵飞燕写真
作者：党怀英
朝代：金

昭阳宫里千蛾眉，中有一人轻欲飞。娣妹夤缘特新宠，六宫铅粉无光辉。春回太液花如绣，花底轻风扶翠袖。君恩不许作飞仙，襞积宫裙留浅皱。君王贪宴温柔乡，木门不省摇仓琅。避风台成略今古，空使遗妒惊霓裳。当年倾城复倾国，谁写馀妍入丹碧。背灯拥髻一潸然，不应尚有樊通德。
过棠梨沟
作者：党怀英
朝代：金

地僻人烟少，山深涧谷重。坡陁下长坂，迤逦失诸峰。问俗知怀土，听歌识相舂。几家茅屋外，田亩自衡从。
送崔深道东归
作者：党怀英
朝代：金

君从郁葱几时来，郁葱山色空崔嵬。白云巳自动归意，蟏蛸蛜蝛况可怀。薰风浊酒非莓苔，那知空斋响蚊雷。酒酣临风解相忆，唤取玉笛传清哀。
送高智叔归济南
作者：党怀英
朝代：金

已作西溪约，还为汶上行。漂流知分际，会合见平生。旅枕劳归梦，家山入去程。空斋桃李月，寂莫照清明。
途中
作者：党怀英
朝代：金

平明发郊墟，独步跄躞蹀。引领发前程，日出烟未灭。林迥鸟始喧，麦短牛已啮。春阳气未壮，道左尚残雪。长风拂归袂，凛欲变冬洌。指冻僵不拳，胶凝仍欲折。而我竟何事，犯此寒正切。修途去未几，行意先已薾。安得两翼生，高飞度林樾。
金山
作者：党怀英
朝代：金

我从渡淮涉高邮，雪风连日吹行舟。维扬地西闯夜色，星月隐见边城楼。晴光破晓射瓜步，照耀玉宇开琼洲。冯夷收威浪妥帖，容我一到金山头。金山胜槩冠吴楚，万础蟠峙江中流。平生梦寐不到处，乃以王事从私游。钟山雨花落眼底，海门鹤崖波际浮。川开林阖望不极，但见远色明轻鸥。风烟渺漭异吾土，行役有程难久留。一杯未举帆影转，已看浙树稍旗旒。
雪
作者：党怀英
朝代：金

宝花天雨晓纷纷，佛界妆严尽白银。待腊风云初接势，犯寒糟曲若为神。园中芳草谁能赋，江上梅花独自春。半臂骑驴得佳句，九原谁唤灞陵人。
雪中四首
作者：党怀英
朝代：金

诗人固多贫，深居隐茅蓬。一夕忽富贵，独卧琼瑶宫。梦破窗明虚，开门雪迷空。萧然视四壁，还与向也同。闭门撚须坐，愈觉生理穷。天公巧相幻，要我齐穷通。冲寒起沽酒，一洗芥蒂胸。翻翻雪中鸦，飞鸣觅遗粟。雪深不可求，绕屋啄寒玉。顾我如鸱鸢，多储有馀肉。我亦生理拙，冻卧僵雪屋。日午甑无烟，饥吟搅空腹。岂不知屠沽，肥甘随取足。幸待春雪消，吾犹多杞菊。岁晏苦风雪，旷野寒峥嵘。湿薪烧枯棘，距刺相拿撑。浓烟久伊郁，微焰方晶荧。津津膏乳涨，中有蚯蚓鸣。蓬蒿掇快炬，倏作飞灰轻。馀暖未及惬，睫泪先已盈。幸有邻家酒，时浇肌粟平。岁晏雪盈尺，农夫倍欣然。不作祁寒怨，应知有丰年。笑我寄一室，归耕无寸田。无田吾不忧，饮啄当问天。我看多田翁，租赋常逋悬。低头负呵责，颜色惨可怜。不如拾滞穗，行歌两无牵。
雪中四首·其一
作者：党怀英
朝代：金

诗人固多贫，深居隐茅蓬。一夕忽富贵，独卧琼瑶宫。梦破窗明虚，开门雪迷空。萧然视四壁，还与向也同。闭门撚须坐，愈觉生理穷。天公巧相幻，要我齐穷通。冲寒起沽酒，一洗芥蒂胸。
雪中四首·其三
作者：党怀英
朝代：金

岁晏苦风雪，旷野寒峥嵘。湿薪烧枯棘，距刺相拿撑。浓烟久伊郁，微焰方晶荧。津津膏乳涨，中有蚯蚓鸣。蓬蒿掇快炬，倏作飞灰轻。馀暖未及惬，睫泪先已盈。幸有邻家酒，时浇肌粟平。
雪中四首·其二
作者：党怀英
朝代：金

翻翻雪中鸦，飞鸣觅遗粟。雪深不可求，绕屋啄寒玉。顾我如鸱鸢，多储有馀肉。我亦生理拙，冻卧僵雪屋。日午甑无烟，饥吟搅空腹。岂不知屠沽，肥甘随取足。幸待春雪消，吾犹多杞菊。
雪中四首·其四
作者：党怀英
朝代：金

岁晏雪盈尺，农夫倍欣然。不作祁寒怨，应知有丰年。笑我寄一室，归耕无寸田。无田吾不忧，饮啄当问天。我看多田翁，租赋常逋悬。低头负呵责，颜色惨可怜。不如拾滞穗，行歌两无牵。
青玉案·癸巳暮冬小雪家集作
作者：党怀英
朝代：金

红莎绿箬春风饼。趁梅驿、来云岭。紫桂岩空琼窦冷。佳人却恨，等閒分破，缥缈双鸾影。一瓯月露心魂醒。更送清歌助清兴。痛饮休辞今夕永。与君洗尽，满襟烦暑，别作高寒境。
青玉案·癸巳暮冬小雪家集作
作者：党怀英
朝代：金
体裁：词

红莎绿箬春风饼。趁梅驿、来云岭。紫桂岩空琼窦冷。佳人却恨，等闲分破，缥缈双鸾影。
一瓯月露心魂醒。更送清歌助清兴。痛饮休辞今夕永。与君洗尽，满襟烦暑，别作高寒境。
青玉案·红纱绿春风饼
作者：党怀英
朝代：金

红纱绿春风饼。趁梅驿、来云岭。紫桂岩空琼窦冷。佳人却恨，等闲分破，缥缈双鸾影。一瓯月露心魂醒。更送清歌助清兴。痛饮休辞今夕永。与君洗尽，满襟烦暑，别作高寒境。
题大理评事王元老双橘堂
作者：党怀英
朝代：金

朱橘复朱橘，传分包贡实。煌煌中堂榜奇画，照公堂前萱草碧。公今致养丰䘵食，更取蛮珍奉颜色。举觞一笑三千秋，坐看诸孙索梨栗。
题张维中华山图
作者：党怀英
朝代：金

苡珠散遗胄，我姓出冯翊。空闻华山名，未始见颜色。三峰擢觚棱，经眼但石刻。那知玉井莲，香落清渭北。巅崖划变转，势走关辅窄。岂无爱山人，不解傅粉墨。多才曲江裔，公暇日招揖。归装贮新图，尚带烟雾湿。明窗一传玩，恍若到乡国。我生随宦游，久作东南客。有田泰山下，绕屋皆泉石。怀恩恋官廪，老大归未得。况复秦川遥，便恐此生隔。崚嶒苍烟面，只许画中识。诗成持送君，想像三叹息。
题春云出谷图
作者：党怀英
朝代：金

春云乍出山有无，春云巳去春山孤。山光空濛不可写，正要云气相萦纡。山吞云吐变明晦，半与嵓谷生朝晡。轻林萧萧暗溪树，馀影漠漠开樵居。舟人舣棹并沙尾，坐看缥缈摇空虚。巧分天趣出画外，韵远不与丹青俱。今人重古不知画，但爱屋漏烟煤污。惜哉东坡不及见此本，诗中独有叠嶂烟江图。
题獐猿图
作者：党怀英
朝代：金

云山空，冈阜重，槲叶半湿新霜红。溪猿得意适其适，閒攀静桂晴光中。孤麇何从来，寂历野竹风。举头相视不相测，昂藏却立如痴童。鲲鹏负云天，斥鴳处蒿蓬。万生所乐自不同，恝然胡为之二虫。
题王广道环翠堂
作者：党怀英
朝代：金
体裁：七言律诗

诛茅结搆略三楹，顾揖青山共落成。一径宛如通辋口，廿岑何用诧南城。清风枕簟人间世，黄卷圣贤天下名。只恐山灵留不得，暮年合起为苍生。
题马贲画鸂图
作者：党怀英
朝代：金

双眠双浴水平溪，共看秋光卧两堤。谁信潇湘有孤雁，冷沙寒苇不成栖。
鹧鸪天·云步凌波小凤钩
作者：党怀英
朝代：金

云步凌波小凤钩。年年星汉踏清秋。只缘巧极稀相见，底用人间乞巧楼。天外事，两悠悠。不应也作可怜愁。开帘放入窥窗月，且尽新凉睡美休。
鹧鸪天·云步凌波小凤钩
作者：党怀英
朝代：金
体裁：词

云步凌波小凤钩，年年星汉踏清秋。只缘巧极稀相见，底用人间乞巧楼。
天外事，两悠悠，不应也作可怜愁。开帘放入窥窗月，且尽新凉睡美休。
黄弥守画吴江新霁图
作者：党怀英
朝代：金

江云卷宿雨，江风散晨烟。山光烟雨润欲滴，影堕江水空明间。修蛾新妆翠连娟，下拂尘镜窥明蠲。渔舟来何许，触破青茫然。中流水肥鱼逆上，受网应有松鲈鲜。借问张季鹰，西风几时还。渔郎理网唤不应，但见水碧江涵天。如何尘埃中，眼界有许宽。道人胸次陂万顷，为写此境清而妍。苍崖无尘树影寒，直欲坐我苔矶边。我家竹溪阴，小艇横青涟。异时赤脚踏两舷，不应尚作披图看。
黄菊集句
作者：党怀英
朝代：金

九月欲将尽，鲜鲜金作堆。绕篱残艳密，拥鼻细香来。五色中偏贵，群花落始开。可怜陶靖节，共此一倾杯。
龙池春兴
作者：党怀英
朝代：金

三十馀年惜别心，重来独兴此登临。佳人何在暮云合，游子不归春草深。曲槛凭栏花羃羃，扁舟系岸柳阴阴。避人白鸟忽惊去，双影飞翻明翠岑。
僧房
作者：冀禹锡
朝代：金

上方楼观裌衣寒，霜后川原眼界宽。我是禅房未归客，阿师休作长官看。
赠雷御史兼及松庵冯丈
作者：冀禹锡
朝代：金

平生疾恶如风手，力振台纲事所难。人道千钧羞射鼠，我怜众喣解漂山。明时士论知无负，晚岁交盟岂易寒。见说嵩前茹芝老，白云倚杖待君还。
闻诛高琪诏下寄聂元吉
作者：冀禹锡
朝代：金
体裁：七言律诗

开函喜读故人书，四海穷愁一豁无。见说帝廷能殛鲧，逆知天意欲亡吴。两宫日月开明诏，万国衣冠入坦途。莫向新亭更垂泪，中兴岂止一夷吾。
三月七日登龙尾山寺
作者：冯子翼
朝代：金

古寺寻龙尾，山城送马蹄。花浓香腽肭，泉瑩冷玻璃。寒食春无几，催归日欲西。春风吹病眼，烟树远凄迷。
三月七日登龙尾山寺
作者：冯子翼
朝代：金
体裁：五言律诗

古寺寻龙尾，山城送马蹄。花浓香腽肭，泉莹冷玻璃。寒食春无几，催归日欲西。春风吹病眼，烟树远凄迷。
书事
作者：冯子翼
朝代：金

客舍如僧舍，秋风几席清。竹孙仍带箨，鸠妇已呼晴。年老心情减，官卑去就轻。京师名籍甚，郑子岂其卿。
佑德观试经
作者：冯子翼
朝代：金

琳馆清深小雪残，酿梅天气不多寒。客窗竟日无人到，只有萧萧竹数竿。
和张浮休旧韵
作者：冯子翼
朝代：金

嫩水笼篁碧，新霜染树红。石潭沉晓月，山雨暝秋空。灯火吟窗下，关河醉眼中。西风唤张翰，南望思何穷。
小辅茅亭新成
作者：冯子翼
朝代：金

榆柳清阴下，茅亭近水湄。抵檐栽美竹，横榻赋新诗。朴陋从人笑，栖迟止自怡。岁寒天地肃，松雪有心期。
岐山南显道冷香亭
作者：冯子翼
朝代：金

溪桥小雪晴，水村霜月冷。暗香林薄间，得偶璀璨影。殷勤南夫子，移植在人境。芝兰馥氤氲，珠壁照光炯。小屋茅草盖，幻此萧洒景。看花爇松明，醒醉漱苔井。文章聊嬉戏，辞气颇驰骋。州县不著脚，时人笑清鲠。我官西州掾，簿领不知省。频遭官长骂，势屈石在顶。门庭可张罗，陋巷车辙静。山歌听嘲哳，舞伎或瘤瘿。引睡阅文史，朝日无从永。梦到五柳庄，身居六盘岭。朅来南山下，旅思凄以耿。金罍照衰朽，玩味得俄顷。傍人怪迂疏，佳处当自领。
江城子
作者：冯子翼
朝代：金

胭脂坡上月如钩。问青楼。觅温柔。庭院深沉、窗户掩清秋。月下香云娇堕砌，花气重，酒光浮。清歌皓齿艳明眸。锦缠头。若为酬。门外三更、灯影立骅骝。结习未忘吾老矣，烦恼梦，赴东流。
赠张寿卿
作者：冯子翼
朝代：金

美如冠玉张公子，知是留侯几世孙。老境流离少欢趣，天涯邂逅对清尊。貂裘聊作西州客，物化终同北海鲲。十日相从又言别，关山明月正销魂。
代郡杨黻之与余同辰月日时亦然渠有诗因为次韵
作者：冯延登
朝代：金

阴阳亹亹定何如，自信祥金先有模。曾见唐生谈跃马，岂知阮籍哭穷途。倦游笑我衰髯白，弄笔怜君醉袖乌。便欲移书与欧九，略分馀论为嘘枯。
元日隆安道中
作者：冯延登
朝代：金

山冈重复三竿日，溪路萦回一席天。老境飘零情更恶，又从马上得新年。
八月十四日宿官塔下院二首
作者：冯延登
朝代：金

野僧引客看脩竹，拄杖入林惊暝禽。一道细泉鸣藓磴，恍如閒听颖师琴。乔松脩竹翠交阴，凉月玲珑地布金。老懒无诗酬节物，夜凉閒听候虫吟。
八月十四日宿官塔下院二首·其一
作者：冯延登
朝代：金

野僧引客看脩竹，拄杖入林惊暝禽。一道细泉鸣藓磴，恍如閒听颖师琴。
八月十四日宿官塔下院二首·其二
作者：冯延登
朝代：金

乔松脩竹翠交阴，凉月玲珑地布金。老懒无诗酬节物，夜凉閒听候虫吟。
兰子野晚节轩
作者：冯延登
朝代：金

华颠益信寸心丹，直道宁论末路难。不叹士元淹骥足，但忧仲叔累猪肝。篱根佳菊分秋色，檐外长松耐岁寒。几有琴书尊有酒，却愁儿辈觉清欢。
华清故宫
作者：冯延登
朝代：金

宠贵羊羔退曲江，华清雾阁对云窗。层峦未了霓裳舞，迁客俄惊羯鼓腔。檐际疏星疑晓镜，天边晴树认高幢。游人尚喜风流在，白石涵波皂荚双。
宿三冢寺
作者：冯延登
朝代：金

老柏苍苍缠老藤，招提牢落有残僧。瞑禽自入藏经阁，饥鼠时窥照佛灯。未得安心如北秀，却思觅法趁南能。濛濛雨暗门前路，更得云房一曲肱。
寄笏青柯平
作者：冯延登
朝代：金

飞雪惊沙捲屋茅，清寒泼水透绨袍。松风度壑江声远，萝月当轩扇影高。敢对名山谈世事，不妨空腹贮离骚。且将手版牢藏起，政恐山人识马曹。
射虎得山字
作者：冯延登
朝代：金

田翁太息论三害，猎骑俄惊见一斑。涎口风生雷吼怒，角弓寒劲月痕弯。柳营共许千人敌，鱼服仍馀一矢还。我欲残年赏神骏，短衣匹马梦南山。
探春得波字
作者：冯延登
朝代：金

好雨新晴景气和，东陂冰尽水增波。茅茨影里燕双语，桃李梢头春几何。霁霭未收芳陌润，斜阳偏傍小楼多。雕鞍画毂方争道，更得留连藉绿莎。
春雨二首
作者：冯延登
朝代：金

山市人归暮雨飞，倚筇久立看檐霏。乍来势若悬麻密，暂止声如鼓瑟希。砌下蚁归低赤帻，帘间燕入湿乌衣。今宵客梦知安稳，厌浥新凉到枕帏。小雨濛濛润土膏，谷风习习不惊条。晨烟半湿低平野，春水初生没断桥。已见鹅黄匀柳麦，更看檀紫上榆椒。从今乐事知相继，栉比云平看陇苗。
春雨二首·其一
作者：冯延登
朝代：金

山市人归暮雨飞，倚筇久立看檐霏。乍来势若悬麻密，暂止声如鼓瑟希。砌下蚁归低赤帻，帘间燕入湿乌衣。今宵客梦知安稳，厌浥新凉到枕帏。
春雨二首·其二
作者：冯延登
朝代：金

小雨濛濛润土膏，谷风习习不惊条。晨烟半湿低平野，春水初生没断桥。已见鹅黄匀柳麦，更看檀紫上榆椒。从今乐事知相继，栉比云平看陇苗。
洮石砚
作者：冯延登
朝代：金

鹦鹉洲前抱石归，琢来犹自带清辉。芸窗尽日无人到，坐看玄云吐翠微。
玉楼春·宴河中瑞云亭
作者：冯延登
朝代：金
体裁：词

长原迤逦孤麋卧。野色微茫河界破。草萦绳屦绿云深，花触飞丸红雨妥。高亭初试煎茶火。醉玉渐哗春满座。行杯莫厌转筹频，佳节等閒飞鸟过。
玉楼春·宴河中瑞云亭
作者：冯延登
朝代：金

长原迤逦孤麋卧。野色微茫河界破。草行绳屦绿云深，花触飞丸红雨妥。高亭初试煎茶火。醉玉渐哗春满座。行杯莫厌转筹频，佳节等閒飞鸟过。
藤花得春字
作者：冯延登
朝代：金

白白红红委暗尘，苍藤次第着花新。龙蛇奋起三冬蛰，缨络分垂百尺身。见说紫云偏得意，不知翠幄巧藏春。斋厨晚甑清香满，未信侯门有八珍。
西园得西字
作者：冯延登
朝代：金

芳径层峦百鸟啼，芝廛兰畹自成蹊。仙舟倒影涵鱼藻，画栋销香落燕泥。淑景晴薰红树暖，蕙风轻汎碧丛低。冈头醉梦俄惊觉，歌吹谁家在竹西。
郾城道中
作者：冯延登
朝代：金

北风惨澹扬沙尘，郾西三日无行人。十村九村鸡犬静，高田下田狐兔驯。昨朝屏息过溪口，知有白额藏深榛。赤子弄兵更可恻，路旁僵尸衣血新。野叟伛偻行拾薪，欲语辟易如惊麇。瘦梅疏竹未慰眼，只有清泪沾衣巾。
雪
作者：冯延登
朝代：金

屋破寒无那，庭空雪已深。山川非旧观，松柏见贞心。冻雀争遗粒，栖鸦点莫林。携琴访溪友，清兴忆山阴。
客舍
作者：冯文叔
朝代：金

秃襟纳褐破书囊，十五年来客异乡。生事阱中摇虎尾，穷途天上转羊肠。三朝不遇冯唐老，半夜悲歌宁戚狂。独倚牛车望辽海，西风尘土鬓苍苍。
病后口占
作者：冯氏妇
朝代：金
体裁：七言绝句

城南池馆夹通津，野色林光物态真。满目烟霞蓬岛远，一溪花木武陵春。
东坡海南烹茶图
作者：冯璧
朝代：金

讲筵分赐密云龙，春梦分明觉亦空。地恶九钻黎洞火，天游两腋玉川风。
习池醉归图
作者：冯璧
朝代：金

襄汉方屯十万兵，习池日往不曾醒。纷纷误晋皆渠辈，何独王家一宁馨。
元光间予在上龙潭每春秋二仲月往往与元雷游历嵩少诸蓝禅师汴公方事参访每相遇辄挥毫赋诗以道閒适之乐今犹梦寐见之儿子渭近以公故抵任城禅师附寄诗以叙畴昔未几驻锡东庵因造谒间出示裕之数诗醉笔纵横亦略道嵩游旧事感叹之馀漫赋长句二首
作者：冯璧
朝代：金

性理诸方巳遍参，归来一锡驻东庵。山中莲社旧招隐，旅舍阿戎新对谈。诗笔如君僧有几，文章愧我老无堪。绫书大字拈香疏，须趁微之酒半酣。少林脩竹欲天参，竹外幽閒草结庵。顾我虽存惟白发，与君曾此共玄谈。干戈横绝境犹梦，草树荒残人岂堪。腊瓮春醪髯莫预，商歌悲壮不能酣。
元光间予在上龙潭每春秋二仲月往往与元雷游历嵩少诸蓝禅师汴公方事参访每相遇辄挥毫赋诗以道閒适之乐今犹梦寐见之儿子渭近以公故抵任城禅师附寄诗以叙畴昔未几驻锡东庵因造谒间出示裕之数诗醉笔纵横亦略道嵩游旧事感叹之馀漫赋长句二首·其一
作者：冯璧
朝代：金

性理诸方巳遍参，归来一锡驻东庵。山中莲社旧招隐，旅舍阿戎新对谈。诗笔如君僧有几，文章愧我老无堪。绫书大字拈香疏，须趁微之酒半酣。
元光间予在上龙潭每春秋二仲月往往与元雷游历嵩少诸蓝禅师汴公方事参访每相遇辄挥毫赋诗以道閒适之乐今犹梦寐见之儿子渭近以公故抵任城禅师附寄诗以叙畴昔未几驻锡东庵因造谒间出示裕之数诗醉笔纵横亦略道嵩游旧事感叹之馀漫赋长句二首·其二
作者：冯璧
朝代：金

少林脩竹欲天参，竹外幽閒草结庵。顾我虽存惟白发，与君曾此共玄谈。干戈横绝境犹梦，草树荒残人岂堪。腊瓮春醪髯莫预，商歌悲壮不能酣。
同希颜怪松
作者：冯璧
朝代：金

崧高地气灵，花木竞妍秀。玉峰西南趾，有松独怪陋。偃蹇如蟠螭，奋迅如攫兽。叶劲须髯张，皮古鳞甲皱。菌蠢藤瘿怒，支离筇节瘦。月上虬影摇，风度雨声骤。子落慰枯禅，枝樛碍飞鼬。盘根万乘器，平盖千岁寿。樵斤幸免寻，厦匠矧肯构。龙化会有时，天旱期汝救。
同裕之再过会善有怀希颜
作者：冯璧
朝代：金

寺元魏离宫，十日来凡两。前与髯卿偕，斋奠少林往。其时巳薄暮，诸胜不暇访。今同魏诸孙，再到风烟上。寺僧导升殿，雄深肃瞻仰。柱础门限砧，追琢成大壮。不见磨琢痕，瑩滑明滉朗。摩挲三叹息，后世无此匠。晚登西南亭，碧玉对千丈。如王官天柱，如太华仙掌。留宿赞公房，秀色梦馀想。夜静耿不眠，泉溜琴筑响。惜髯今不来，联诗共清赏。
同裕之再过会善有怀希颜
作者：冯璧
朝代：金
体裁：古风

寺元魏离宫，十日来凡两。前与髯卿偕，斋奠少林往。其时巳薄暮，诸胜不暇访。今同魏诸孙，再到风烟上。寺僧导升殿，雄深肃瞻仰。柱础门限砧，追琢成大壮。不见磨琢痕，莹滑明滉朗。摩挲三叹息，后世无此匠。晚登西南亭，碧玉对千丈。如王官天柱，如太华仙掌。留宿赞公房，秀色梦馀想。夜静耿不眠，泉溜琴筑响。惜髯今不来，联诗共清赏。
和希颜
作者：冯璧
朝代：金

虎守天门未易通，庾尘无扇障西风。主人何负盗憎主，公论不明私害公。老伏固非千里骥，冥飞似是五噫鸿。纷纷往事渠知几，都付崧巅一笑中。
挽黄华诗
作者：冯璧
朝代：金

诗名摩诘画绝世，人品右军书入神。
明皇击梧桐图
作者：冯璧
朝代：金

三郎耳谱趁花奴，风调才情信有馀。天宝错来非一拍，霓裳中节亦区区。
河山形胜图
作者：冯璧
朝代：金

书剑丁年记昔游，中条之麓过蒲州。地形西控三秦远，河势南吞二华秋。晋魏兵争一春梦，汉唐坛祀几荒丘。披图吊古令人慨，不必重登鹳雀楼。
草堂春莫横披
作者：冯璧
朝代：金

迁客倚楼家万里，五陵飞鞚酒千金。草堂澹与春山对，幽鸟一声春巳深。
送人出使
作者：冯璧
朝代：金

阳春有脚苏疲瘵，水镜无心照洁污。九道澄清天意切，人才一一似君无。
送国医仪师颜企贤得请归关中次朝贤韵
作者：冯璧
朝代：金

心平穷富恐欺天，面有阴功盖有年。归去青山仁者乐，秘来丹诀老而传。尚医冗食渠百辈，公论共推君十全。技道精微仍远引，就非轻举亦几仙。
阴晦中忽见华山
作者：冯璧
朝代：金

吏部能开衡岳云，坡仙曾借海宫春。莲峰清晓忽自献，二公何人予何人。
雒帅觅兰作诗以寄
作者：冯璧
朝代：金

云插高牙画戟森，春移宝槛燕堂深。水南红药初退舍，嵩麓紫兰今嗣音。茧足赪肩坐香累，高梁华栋岂渠心。使君有问花应语，玉树诚佳非故林。
雨后看并玉所控诸峰
作者：冯璧
朝代：金

并玉如高人，壁立九千仞。一日不见之，令人生鄙吝。春深木叶敷，秀色益濡润。结茅寄僧蓝，晴碧时得趁。老宿诧孙峰，隅侍到龆龀。连延青一色，枚数须谛认。溟濛空翠间，我亦疑未信。朝来云气昏，埋没瑜匿瑾。如苍梧政愁，湘妃郁思舜。重阴俄解驳，霮濧夕晖衬。娟娟忽层出，历历分远近。云峰互吞吐，千状才一瞬。出奇如孙吴，相降如廉蔺。如众星拱辰，如侯伯入觐。接武如朋簪，承迎如价傧。负固如吴楚，争长如齐晋。怪诡如夷蛮，骈罗贡琛赆。窘蹙如擒获，系累将就衅。如应龙神灵，蛰卧时奋迅。如天驷超轶，坰牧税羁靷。如雄对改容，失箸骇疾震。如猛士无哗，攒槊俟严阵。独两峰巍然，魁杰俨崇峻。光辅岳柱天，郁为中兴镇。降生申与甫，周室偾复振。诗传配崧高，百世磨不磷。
雨后
作者：冯辰
朝代：金

东风花外锦鸠啼，唤起西山雨一犁。绿满蔬畦人不到，桔槔閒立夕阳低。
渭水
作者：刁白
朝代：金

渭水秋天白，骊山晚照红。行人迷古道，老马识新丰。霜雪满归鬓，乾坤犹转蓬。愁来成独酌，醉袖障西风。
物质
作者：刁白
朝代：金

物质方圆定，营营止自疲。鹤凫伤断续，鹏鴳失高卑。巧宦多成拙，徐行未必迟。可怜筝上雁，来往听人移。
送花
作者：刁白
朝代：金

纵横诗酒少年曾，老矣追欢谢不能。种出好花无用处，东邻乞与坐禅僧。
冷嵓公柳溪
作者：刘中
朝代：金

斗印轻抛系肘金，故园风物动归心。柳含烟翠丝千尺，水写天容玉一寻。山色只于閒里好，风波不似向来深。人间桃李栽培满，换得溪南十亩阴。
龙门石佛
作者：刘中
朝代：金

凿破苍崖已失真，又添行客眼中尘。请君看取他山石，不费工夫总法身。
三弟手植瓢材且有诗予亦戏作
作者：刘从益
朝代：金

为爱胡卢手自栽，弱条柔蔓渐萦回。素花飘后初成实，碧荫浓时可数枚。试问老禅藤缴去，何如游子杖挑来。早知瓠落终无用，只合江湖养不才。
乐山松
作者：刘从益
朝代：金

乐山一何崇，上有千岁松。清孤月露底，秀拔天地中。蒲柳抱常质，桃李开芳容。争如十八公，笑傲冰霜风。居然喜避世，不肯污秦封。蟠如北海螭，伏如南阳龙。纷纷过者多，匠石终不逢。明堂几时构，唤起苍髯翁。
五月十四夜对月有感
作者：刘从益
朝代：金

世事易随云变灭，人生难保月团圞。淮阳旅舍三年梦，河朔风声五月寒。何处云山端可老，向来天地为谁宽。宦游脚底生荆棘，蜀道而今却不难。
再赓
作者：刘从益
朝代：金

人定端能坐胜天，刀圭有力制颓年。道非出世头头是，丹不遗经口口传。阴魄沉迷终鬼录，阳精飞鍊即神全。三山缥缈谁能到，目下身安亦是仙。
再过郾城示伯玉知几
作者：刘从益
朝代：金

三年两度过溵阳，鞍马红尘道路长。花月不应知我老，溪山也解笑人忙。朔风凛凛频惊坐，夜雨萧萧偶对床。他日水南营葬地，愧无遗爱在桐乡。
北园
作者：刘从益
朝代：金

碧梧斜影落胡床，白葛乌巾满意凉。宴坐不知红日晚，笋舆归路麦花香。
即事
作者：刘从益
朝代：金

卧疾刘公干，躬耕郑子真。溪山留好客，天地许閒人。花醉红沾袖，松吟翠绕身。扪心无所歉，持此寿吾亲。
和渊明始春怀田舍
作者：刘从益
朝代：金

家食自不恶，菽水甘清贫。学道未有得，读书亦良勤。虽勤竟何补，俛首愧古人。静言阅世故，来者日月新。况复抱沉疴，百忧无一忻。安得卫生诀，益我华池津。恍如一梦觉，不与万法邻。野人借问我，恐是刘遗民。
和渊明杂诗二首
作者：刘从益
朝代：金

俗士苦纷竞，此心本无尘。功名乃外物，了不关吾身。吾身复何有，形神假相亲。天地开一室，日月挟两邻。有生即有化，如晏之必晨。但得酒中了，亦足称达人。挥戈欲却日，小力自不量。何如任天运，闭门坐齐芳。诗书列四隅，著我于中央。夏卧北窗风，隆冬曝朝阳。但有藜藿羹，亦足充饥肠。少为饥所驱，老为病所迫。人生能几何，东阡复南陌。急须沽酒来，一笑举大白。浩歌草木振，起舞天地窄。同欢二三子，谁主复谁客。浮沉大浪中，毕竟归真宅。岁月去何速，老炎变新凉。游子久不归，回首望大梁。风埃惨如此，何处真吾乡。野菊明落日，林枫染飞霜。劝我一杯酒，悠然秋兴长。
和渊明杂诗二首·其一
作者：刘从益
朝代：金

俗士苦纷竞，此心本无尘。功名乃外物，了不关吾身。吾身复何有，形神假相亲。天地开一室，日月挟两邻。有生即有化，如晏之必晨。但得酒中了，亦足称达人。挥戈欲却日，小力自不量。何如任天运，闭门坐齐芳。诗书列四隅，著我于中央。夏卧北窗风，隆冬曝朝阳。但有藜藿羹，亦足充饥肠。
和渊明杂诗二首·其二
作者：刘从益
朝代：金

少为饥所驱，老为病所迫。人生能几何，东阡复南陌。急须沽酒来，一笑举大白。浩歌草木振，起舞天地窄。同欢二三子，谁主复谁客。浮沉大浪中，毕竟归真宅。岁月去何速，老炎变新凉。游子久不归，回首望大梁。风埃惨如此，何处真吾乡。野菊明落日，林枫染飞霜。劝我一杯酒，悠然秋兴长。
和渊明饮酒韵
作者：刘从益
朝代：金

日入了公事，援琴洗尘喧。秋堂一灯明，清响到夜偏。弹罢枕书卧，渺然梦青山。山英向我问，君驾何时还。家僮忽唤觉，惆怅不能言。
宋楼道中
作者：刘从益
朝代：金

十里羊肠路诘盘，过花穿柳几回还。马头忽转青林角，绿绕人家水一湾。
岁除夕次东坡守岁韵
作者：刘从益
朝代：金

人生都百年，谁问斗龟蛇。容颜镜中换，老丑不可遮。殷勤守此岁，来岁复如何。南邻祭灶喧，北里驱傩哗。须臾罢无为，但听楼鼓挝。明朝四十过，莫景真易斜。初心自慷慨，白首还蹉跎。寄语少年子，虽健不足誇。
戏答侯威卿觅墨
作者：刘从益
朝代：金

万松火厄化缁尘，依旧徂徕雪里春。冷剂香螺夔一足，破悭分与画眉人。
次韵三弟赠南庵老人
作者：刘从益
朝代：金

一庵盘礴胜巢仙，不入丛林恰是禅。花圃莲塘閒打景，粥盂斋钵老随缘。忘言已了八千偈，适意更挥三两弦。邂逅我来推不去，坐分一半好风烟。
次韵刘少宣
作者：刘从益
朝代：金

旅窗蝶梦晓惊回，默数流年秪自哀。与世迂疏甘袖手，及身强健且衔杯。桐凋翠叶看看尽，菊著黄花旋旋开。杖屦南庵访幽事，秋光满眼送诗来。
次韵别岁
作者：刘从益
朝代：金

一日复一日，其来不肯迟。一冬复一春，既去谁能追。问岁果安往，懵不知津涯。常于岁除夕，知是相别时。邻翁惯礼饯，买酒烹鲜肥。百挽不得留，一别那须悲。年年例如此，华发吾何辞。惟有学道心，自觉老不衰。
次韵李公度
作者：刘从益
朝代：金

瓶有储粮鬓有丝，蹉跎岁晚坐书痴。辋川画隐王摩诘，锦里诗穷杜拾遗。应举尚陪新进士，主文半是旧相知。春闱看决鱼龙阵，未必尖锥胜钝锥。
次韵答刘少宣·其一
作者：刘从益
朝代：金
体裁：七言律诗

杨刘变体号西昆，窃笑登坛子美村。大抵俗儒无正眼，唯应后世有公言。光生杜曲今千丈，𣲖出江西本一源。此道凌迟嗟久矣，不才安敢擅专门。
次韵答刘少宣·其二
作者：刘从益
朝代：金
体裁：七言律诗

乐府虚传山抹云，诗名浪得柳连村。九原太白有生气，千古少陵无间言。登泰山巅小天下，到昆崙口知河源。如君少进可入室，顾我今衰不及门。
次韵閒閒公梦归
作者：刘从益
朝代：金

眉间喜色几时黄，满贮羁愁著瘦肠。万里乡关飞不到，十年岐路走空忙。杯心蘸月松梢影，鼻观通风柏子香。最爱南山旧山色，梦中相觅不相忘。
次韵馈岁
作者：刘从益
朝代：金

亲朋饷无时，邻里欢有佐。况当岁之终，可以具百货。礼意各示勤，手段不妨大。我贫无往还，闭户但高卧。藜羹且充肠，珍味不登坐。犹胜许文休，衣食出马磨。自非扬子云，载酒何人过。空吟馈岁诗，自歌还自和。
汎舟回澜亭坐中作
作者：刘从益
朝代：金

昔年醉回澜，犹恨身属官。今年邂逅来，身与亭俱閒。洗心亭下水，照眼亭西山。溪山如故人，喜我复来还。有酒浇我胸，有花怡我颜。韝鹰乍脱臂，但觉天地宽。山阴忽回船，夜阑情未阑。
清明即事用前韵
作者：刘从益
朝代：金

一度清明了一年，温风袅袅雨班班。几家绣幰寻芳去，何处蹇驴驮醉还。宿草新坟惊世短，落花流水占春閒。晓莺啼破松窗梦，缺月东南挂屋山。
腊日次幽居韵
作者：刘从益
朝代：金

世务方扰扰，人生何营营。不如不出门，坐頣天地情。泰中有否来，阴极即阳生。掀髯一笑起，窗外风铎鸣。看云偶独立，踏雪时閒行。最爱朝日升，负暄向南荣。
过尉氏怀阮籍
作者：刘从益
朝代：金

朝来国门游，莫抵蓬池宿。有怀阮步兵，豪气无捡束。啸歌陟高台，长风振林木。老眼何曾青，四海无一物。万古留诗名，九原销醉骨。居然方丈家，惜也微瑕玉。涂穷道不穷，先生安用哭。
过武丁庙
作者：刘从益
朝代：金

旱则为霖水则舟，若人端合梦中求。荆王枕上阳台雨，板筑英雄老死休。
过洧川次侯生君泽韵
作者：刘从益
朝代：金

谁能孤愤效韩非，且喜玄微对镜机。出得山来无远志，寄将书去有当归。閒居已判平生了，真赏从教举世稀。日咀道腴深有味，更须口腹事甘肥。
送仪提点西归
作者：刘从益
朝代：金

自断平生不问天，拂衣归去任吾年。五侯鲭饱无多味，九老图成又一传。回首京华瞻日远，放怀乡社得天全。纶巾醉卧咸阳市，始信人间有散仙。
酬李子迁
作者：刘从益
朝代：金

曾著朱衣侍冕旒，忽乘羸马出皇州。青山有约携琴往，白发无成把镜羞。却笑张仪誇舌在，不妨巢父有诗留。柳湖莎径东南梦，又见儿童迓细侯。
闻蛬用少陵韵
作者：刘从益
朝代：金

唧唧不堪闻，村居更恼人。青衫伤久客，华发念双亲。岁莫那逢雨，秋宵未向晨。石心犹可转，百感本来真。
除夕用少陵韵
作者：刘从益
朝代：金

窗送迢迢漏，灯开艳艳花。正愁闻过雁，久客羡栖鸦。放眼春犹好，惊心日又斜。一蓑江上雨，归思浩无涯。
题无尽藏
作者：刘从益
朝代：金

谁开天地秘密藏，今古人间用不穷。眼尾摇光千丈月，耳根传响一溪风。胜游赤壁文章在，高卧燕山气象同。二老风流渺何许，后生犹可画图中。
题苏李合画渊明濯足图
作者：刘从益
朝代：金

天机本自足，人事或相须。东坡画三昧，乃与龙眠俱。黄州富丘壑，馀杭渺江湖。已困口嘲弄，更堪手糊涂。其来本游戏，所到非功夫。平生斜川翁，尚友千载馀。可闻不可见，风标定何如。笑倩李居士，为予巧形模。临流想有诗，沧浪元非渔。不入声利场，政恐吾足污。二公有深意，百年留此图。不著色尘相，澹然如游天地初。主人牢缄縢，丹青有渝此不渝。
题閒閒公梦归诗后用叔通韵
作者：刘从益
朝代：金

学道几人知道味，谋生底物是生涯。庄周枕上非真蝶，乐广杯中亦假蛇。身后功名半张纸，夜来鼓吹一池蛙。梦间说梦重重梦，家外忘家处处家。
一室
作者：刘仲尹
朝代：金

老来湖海愧陈登，只有头须未是僧。坐对黄昏钟鼓定，竹根吹火上吟灯。
不出
作者：刘仲尹
朝代：金

好诗读罢倚团蒲，唧唧铜瓶沸地炉。天气稍寒吾不出，氍毹分坐与狸奴。
冬日
作者：刘仲尹
朝代：金

刁骚短发镊还生，镜里形骸只自惊。睡枕食槃翻岁月，头风股痹识阴晴。鸠栖任笑谋生拙，兔简难忘照眼清。不用暖炉公库酒，试容拥被听鸡声。
初秋夜凉
作者：刘仲尹
朝代：金

小虫机杼月西厢，风雨才分半枕凉。白发自疏河汉梦，一瓶秋水玉簪香。
别墅
作者：刘仲尹
朝代：金

墙根雨大土花碧，秋笋寒添一两茎。爱买僻书人笑古，痛憎俗事自知清。黄花催织钿钿出，白发欺人故故生。饘粥年来我稍具，厌随鞍马逐浮名。风雨驱寒入弊裘，閒斋气味冷飕飕。年华过眼惊飞鸟，利禄催人窘督邮。灶下旋添温坑火，床头剩买读书油。可人谁似黄夫子，著意裁诗寄四休。
别墅·其一
作者：刘仲尹
朝代：金

墙根雨大土花碧，秋笋寒添一两茎。爱买僻书人笑古，痛憎俗事自知清。黄花催织钿钿出，白发欺人故故生。饘粥年来我稍具，厌随鞍马逐浮名。
别墅·其二
作者：刘仲尹
朝代：金

风雨驱寒入弊裘，閒斋气味冷飕飕。年华过眼惊飞鸟，利禄催人窘督邮。灶下旋添温坑火，床头剩买读书油。可人谁似黄夫子，著意裁诗寄四休。
南歌子
作者：刘仲尹
朝代：金
体裁：词

榴破猩肌血，萱开凤尾黄。旧閒风簟雪肌凉。一枕浓香魂梦、到巫阳。云纻描瑶草，莲腮洗玉浆。碧梧深院小藤床。此意一江春水、正难量。
南歌子
作者：刘仲尹
朝代：金

榴破猩肌血，萱开凤尾黄。萧閒风簟雪肌凉。一枕浓香魂梦、到巫阳。云纻描瑶草，莲腮洗玉浆。碧梧深院小藤床。此意一江春水、正难量。
墨梅一十首
作者：刘仲尹
朝代：金

瘦损昭阳镜里春，汉家公主奉乌孙。泪痕滴尽穹庐月，谁道神香解返䰟。绝缨人醉烛花残，主意方浓未厌欢。十五琼儿梳洗薄，琵琶才许近帘弹。生憎施粉与施朱，换骨玄都亦自姝。疏影冷香题不到，梦惊烟雨暗西湖。赵郎爱香人不知，罗浮山下有佳期。春寒彻骨角声起，才记参横月堕时。君王凤驾九龙池，后辇传呼召雪儿。狼藉玉台银烛暗，丁香小麝印宫眉。钟鼓沈沈度苑墙，玉绳初直殿东厢。荀妃早发鸡鸣埭，残月微分烛下妆。衡州何处问花光，抹月批风只欠香。安得江南断肠句，为题风雨浣啼妆。高髻长蛾满汉宫，君王图玉按春风。龙沙万里王家女，不著黄金买画工。古绢谁藏谢女真，天寒翠袖一招魂。江山嫁尽风流梦，雪满冰溪月挂村。妙画工意不工俗，老子见画只寻香。未应涂抹相欺得，政自不为时世妆。
墨梅一十首·其一
作者：刘仲尹
朝代：金

瘦损昭阳镜里春，汉家公主奉乌孙。泪痕滴尽穹庐月，谁道神香解返䰟。
墨梅一十首·其一
作者：刘仲尹
朝代：金
体裁：七言绝句

瘦损昭阳镜里春，汉家公主奉乌孙。泪痕滴尽穹庐月，谁道神香解返魂。
墨梅一十首·其七
作者：刘仲尹
朝代：金

衡州何处问花光，抹月批风只欠香。安得江南断肠句，为题风雨浣啼妆。